Suvestinė redakcija nuo 2009-10-18 iki 2011-02-12

Nutarimas paskelbtas: Žin. 2003, Nr. 18-780, i. k. 1031100NUTA00000236

Nauja redakcija nuo 2004-12-08:

Nr. 1538, 2004-12-02, Žin. 2004, Nr. 175-6483 (2004-12-07), i. k. 1041100NUTA00001538

LIETUVOS RESPUBLIKOS VYRIAUSYBĖ

NUTARIMAS

DĖL VALSTYBINĖS ŽEMĖS ŪKIO PASKIRTIES ŽEMĖS SKLYPŲ PARDAVIMO IR

NUOMOS

2003 m. vasario 18 d. Nr. 236

Vilnius

Vadovaudamasi Lietuvos Respublikos civilinio kodekso (Žin., 2000, Nr. 74-2262) šeštosios knygos XXIX skyriumi, Lietuvos Respublikos žemės įstatymo (Žin., 1994, Nr. 34-620; 2004, Nr. 28-868, Nr. 117-4368; 2006, Nr. 87-3399) 9 ir 10 straipsniais, Lietuvos Respublikos žemės reformos įstatymo (Žin., 1991, Nr. 24-635; 1997, Nr. 69-1735; 2000, Nr. 56-1649; 2001, Nr. 71-2524, Nr. 108-3905; 2002, Nr. 112-4974, Nr. 112-4975; 2004, Nr. 4-41, Nr. 117-4371, Nr. 124-4491) 8, 10 ir 15 straipsniais, Lietuvos Respublikos žemės ūkio paskirties žemės įsigijimo laikinojo įstatymo (Žin., 2003, Nr. 15-600; 2004, Nr. 124-4490; 2006, Nr. 82-3259) 3 ir 5 straipsniais ir Lietuvos Respublikos Konstitucijos 47 straipsnio 3 dalies įgyvendinimo konstitucinio įstatymo (Žin., 1996, Nr. 64-1503; 2003, Nr. 34-1418) 3, 6 ir 17 straipsniais, Lietuvos Respublikos Vyriausybė nutaria:

Preambulės pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

1. Patvirtinti pridedamas:

1.1. Valstybinės žemės ūkio paskirties žemės sklypų pardavimo taisykles;

1.2. Valstybinės žemės ūkio paskirties žemės sklypų nuomos taisykles;

1.3. Valstybinės žemės ūkio paskirties žemės sklypų pardavimo ir nuomos aukcionų organizavimo taisykles.

2. Nustatyti, kad:

2.1. Valstybinės žemės ūkio paskirties žemės sklypus parduoda ir išnuomoja apskričių viršininkai.

2.2. Valstybinės žemės ūkio paskirties žemės sklypus pirkti gali Lietuvos Respublikos fiziniai ir juridiniai asmenys, Lietuvos Respublikos Konstitucijos 47 straipsnio 3 dalies įgyvendinimo konstitucinio įstatymo nustatyti užsienio subjektai – užsieniečiai, kurie ne mažiau kaip 3 metus Lietuvoje nuolat gyveno ir vertėsi žemės ūkio veikla, užsienio juridiniai asmenys ir kitos užsienio organizacijos, įsteigę Lietuvoje atstovybes ar filialus, o nuomotis – Lietuvos Respublikos ir užsienio valstybių fiziniai ir juridiniai asmenys ar kitos užsienio organizacijos.

Kiti Lietuvos Respublikos Konstitucijos 47 straipsnio 3 dalies įgyvendinimo konstitucinio įstatymo nustatyti užsienio subjektai turės teisę pirkti valstybinės žemės ūkio paskirties žemės sklypus pasibaigus Belgijos Karalystės, Danijos Karalystės, Vokietijos Federacinės Respublikos, Graikijos Respublikos, Ispanijos Karalystės, Prancūzijos Respublikos, Airijos, Italijos Respublikos, Liuksemburgo Didžiosios Hercogystės, Nyderlandų Karalystės, Austrijos Respublikos, Portugalijos Respublikos, Suomijos Respublikos, Švedijos Karalystės, Jungtinės Didžiosios Britanijos ir Šiaurės Airijos Karalystės (Europos Sąjungos valstybių narių) ir Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos, Slovakijos Respublikos sutartyje dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą (Žin., 2004, Nr. 1-1) numatytam 7 metų pereinamajam laikotarpiui.

2.3. Pagal Valstybinės žemės ūkio paskirties žemės sklypų pardavimo taisykles, patvirtintas šiuo nutarimu, parduodami kaimo gyvenamojoje vietovėje esantys, žemėvaldų projektuose (planuose) ar kituose teritorijų planavimo dokumentuose suformuoti ir įstatymų nustatyta tvarka Nekilnojamojo turto registre įregistruoti valstybinės žemės ūkio paskirties žemės sklypai, nustatytąja tvarka suteikti asmeniniam ūkiui, taip pat kiti žemės ūkio paskirties žemės sklypai, išskyrus mėgėjiško sodo teritorijoje esančius žemės sklypus. Pagal Valstybinės žemės ūkio paskirties žemės sklypų pardavimo taisykles taip pat parduodami žemėvaldų projektuose (planuose) ar kituose teritorijų planavimo dokumentuose suformuoti ir įstatymų nustatyta tvarka Nekilnojamojo turto registre įregistruoti valstybinės žemės ūkio paskirties žemės sklypai, suteikti asmeniniam ūkiui steigti, esantys po 1995 m. birželio 1 d. miestams priskirtose teritorijose.

2.4. Pagal Valstybinės žemės ūkio paskirties žemės sklypų nuomos taisykles, patvirtintas šiuo nutarimu, išnuomojami kaimo gyvenamojoje vietovėje esantys, žemėvaldų projektuose (planuose) ar kituose teritorijų planavimo dokumentuose suformuoti ir įstatymų nustatyta tvarka įregistruoti Nekilnojamojo turto registre valstybinės žemės ūkio paskirties žemės sklypai, išskyrus mėgėjiško sodo teritorijoje esančius žemės sklypus, nustatytąja tvarka suteikti asmeniniam ūkiui, tarnybinėms daloms ir valstiečio ūkiui steigti, taip pat kiti žemės ūkio paskirties žemės sklypai, kurių asmenys nepageidauja arba kurių negalima įsigyti privačion nuosavybėn.

2.5. Pagal Valstybinės žemės ūkio paskirties žemės sklypų nuomos taisykles po 1995 m. birželio 1 d. miestams priskirtose teritorijose esantys, žemėvaldų projektuose (planuose) ar kituose teritorijų planavimo dokumentuose suformuoti ir įstatymų nustatyta tvarka įregistruoti Nekilnojamojo turto registre valstybinės žemės ūkio paskirties žemės sklypai išnuomojami nustatytąja tvarka ir sąlygomis asmeniniam ūkiui suteikti, tarnybinėms daloms ir valstiečio ūkiui steigti. Pagal Valstybinės žemės ūkio paskirties žemės sklypų nuomos taisykles kiti valstybinės žemės ūkio paskirties žemės sklypai, išskyrus mėgėjiško sodo teritorijoje esančius žemės sklypus, esantys miestų teritorijose, suformuoti pagal žemėvaldų projektus (planus) ar kitus teritorijų planavimo dokumentus ir įstatymų nustatyta tvarka įregistruoti Nekilnojamojo turto registre, išnuomojami iki to laiko, kol pagal teritorijų planavimo dokumentus jie bus panaudoti ne žemės ūkio paskirčiai.

2.6. Apskrities viršininkas parduodamus ir išnuomojamus valstybinės žemės ūkio paskirties žemės sklypus įregistruoja Nekilnojamojo turto registre iki valstybinės žemės pirkimo- pardavimo ar nuomos sutarčių sudarymo.

2.7. Parduodamų ir išnuomojamų žemės ūkio paskirties žemės sklypų projektavimo ir ženklinimo, taip pat dokumentų, kurių reikia valstybinės žemės ūkio paskirties žemės sklypų pirkimo–pardavimo ir nuomos sutartims sudaryti, rengimo darbai apmokami laikantis Lietuvos Respublikos Vyriausybės 2002 m. vasario 15 d. nutarimo Nr. 241 „Dėl Asmenų lėšomis atliekamų žemės reformos žemėtvarkos projektų rengimo ir įgyvendinimo darbų apmokėjimo taisyklių“ (Žin., 2002, Nr. 17-688; 2009, Nr. 110-4661) nuostatų.

Jeigu asmuo nustatytu laiku be pateisinamos priežasties neatvyksta pasirašyti valstybinės žemės pirkimo-pardavimo sutarties, į sutarties sudarymo išlaidas įskaitomos valstybės įmonės Registrų centro parengtos kartotinės pažymos apie Nekilnojamojo turto registre įregistruotus nekilnojamuosius daiktus ir daiktines teises į juos, šių teisių suvaržymus ir įstatymų nustatytus juridinius faktus išdavimo išlaidos.

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

Nr. 1280, 2009-10-07, Žin., 2009, Nr. 124-5329 (2009-10-17), i. k. 1091100NUTA00001280

2.8. Jeigu asmenys yra sumokėję už nustatytąja tvarka ir sąlygomis leistą pirkti žemės ūkio paskirties žemę pagal mokėjimo pranešimus pinigais ir (ar) valstybės vienkartinėmis išmokomis, tačiau valstybinės žemės pirkimo-pardavimo sutartys nebuvo sudarytos, šios sutartys sudaromos neperskaičiuojant žemės kainos. Jeigu perkamas žemės ūkio paskirties žemės sklypas rengiant žemėvaldų projektą (planą) suformuotas kitoje vietoje, negu buvo leista pirkti žemės ūkio paskirties žemės sklypą pinigais arba iki 1998 m. gruodžio 31 d. valstybės vienkartinėmis išmokomis, sumokėta suma įskaitoma sudarant valstybinės žemės pirkimo-pardavimo sutartį; leisto pirkti lygiaverčio žemės ploto (išskyrus asmeninio ūkio žemę) kaina tuomet neperskaičiuojama. Už asmeninio ūkio žemės sklypus pinigais ir (ar) iki 1998 m. gruodžio 31 d. valstybės vienkartinėmis išmokomis sumokėta suma įskaitoma sudarant tokio pat ploto valstybinės žemės sklypo pirkimo-pardavimo sutartį.

2.9. Prašymai parduoti ar išnuomoti valstybinės žemės ūkio paskirties žemės sklypus, pateikti ir neišnagrinėti iki šio nutarimo įsigaliojimo dienos, nagrinėjami pagal Valstybinės žemės ūkio paskirties žemės sklypų pardavimo taisyklių ir Valstybinės žemės ūkio paskirties žemės sklypų nuomos taisyklių nuostatas.

2.10. Išnuomojant arba parduodant valstybinės žemės ūkio paskirties žemės sklypus, žemės vertė apskaičiuojama Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ (Žin., 1999, Nr. 21-597; 2002, Nr. 102-4574) nustatyta tvarka.

2.11. Nuomininkai žemės nuomos mokestį moka Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę ir valstybinio vidaus vandenų fondo vandens telkinius“ (Žin., 2002, Nr. 112-4993) nustatyta tvarka ir sąlygomis.

2.12. Lėšos, gautos už parduotus valstybinės žemės ūkio paskirties žemės sklypus, atskaičius aukciono organizavimo išlaidas, pervedamos į Lietuvos Respublikos valstybės biudžetą. Aukcionų organizavimo išlaidos pervedamos apskričių viršininkų administracijoms, organizavusioms aukcionus.

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

2.13. Asmenys, pirkdami iš valstybės žemės ūkio paskirties žemės sklypą, gali jį įsigyti iš karto arba išsimokėtinai, bet per terminą, ne ilgesnį už nustatytąjį Lietuvos Respublikos žemės reformos įstatyme (Žin., 1991, Nr. 24-635; 1997, Nr. 69-1735) ir Lietuvos Respublikos žemės ūkio paskirties žemės įsigijimo laikinajame įstatyme (Žin., 2003, Nr. 15-600; 2004, Nr. 124- 4490).

2.14. Kai už perkamą žemės ūkio paskirties žemės sklypą atsiskaitoma iš karto, pirkėjas sumoka kredito įstaigoje (skyriuje, filiale) valstybinės žemės pirkimo-pardavimo sutarties projekte nurodytą žemės sklypo pardavimo kainą.

2.15. Kai žemės ūkio paskirties žemės sklypas perkamas išsimokėtinai, pirkėjas ne mažiau kaip 10 procentų nustatytosios žemės kainos turi sumokėti iš karto, o kitą sumą – valstybinės žemės pirkimo-pardavimo sutartyje nustatytais terminais, pradėdamas mokėti antraisiais kalendoriniais metais po valstybinės žemės pirkimo-pardavimo sutarties sudarymo. Atsiskaitymo už įsigytą žemės ūkio paskirties žemės sklypą terminų sąlygos, kontrolė ir sankcijos už jų nevykdymą numatomos valstybinės žemės pirkimo-pardavimo sutartyje. Valstybinės žemės pirkimo-pardavimo sutartyje numatytos sumos turi būti sumokamos atitinkamai ne vėliau kaip iki kitų metų sausio 15 dienos. Jeigu žemės ūkio paskirties žemės sklypą išsimokėtinai perka asmuo, turintis teisę į valstybės paramą pagal Lietuvos Respublikos žemės ūkio paskirties žemės įsigijimo laikinąjį įstatymą, išskyrus jaunuosius ūkininkus iki 40 metų, įregistravusius ūkininko ūkį Lietuvos Respublikos ūkininko ūkio įstatymo (Žin., 1999, Nr. 43-1358; 2002, Nr. 123-5537) nustatyta tvarka, už žemės ūkio paskirties žemės sklypą jis pradeda mokėti antraisiais metais, sumokėdamas 10 procentų žemės ūkio paskirties žemės sklypo kainos. Jaunieji ūkininkai iki 40 metų, įregistravę ūkininko ūkį Lietuvos Respublikos ūkininko ūkio įstatymo nustatyta tvarka, už žemės ūkio paskirties žemės sklypą pradeda mokėti antraisiais metais ir iš karto sumoka 5 procentus žemės ūkio paskirties žemės sklypo kainos.

Asmenys, turintys teisę į valstybės paramą pagal Lietuvos Respublikos žemės ūkio paskirties žemės įsigijimo laikinąjį įstatymą, pirkdami išsimokėtinai žemės ūkio paskirties žemės sklypą, palūkanas pradeda mokėti antraisiais kalendoriniais metais po valstybinės žemės pirkimo–pardavimo sutarties sudarymo. Visi kiti asmenys, pirkdami išsimokėtinai žemės ūkio paskirties žemės sklypą, palūkanas pradeda mokėti pirmaisiais kalendoriniais metais po valstybinės žemės pirkimo–pardavimo sutarties sudarymo

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

2.16. Apskričių viršininkai turi kontroliuoti, kaip valstybinės žemės ūkio paskirties žemės sklypų pirkėjai ir nuomininkai vykdo sąlygas, numatytas valstybinės žemės pirkimo- pardavimo ir nuomos sutartyse, o nustatę pažeidimus – reikalauti juos pašalinti arba inicijuoti šių sutarčių nutraukimą prieš terminą ir nustatytąja tvarka kreiptis dėl nuostolių atlyginimo.

Ministras Pirmininkas	Algirdas Brazauskas

Žemės ūkio ministras	Jeronimas Kraujelis

PATVIRTINTA

Lietuvos Respublikos Vyriausybės 2003 m.

vasario 18 d. nutarimu Nr. 236

(Lietuvos Respublikos Vyriausybės 2004 m.

gruodžio 2 d. nutarimo Nr. 1538 redakcija)

VALSTYBINĖS ŽEMĖS ŪKIO PASKIRTIES ŽEMĖS SKLYPŲ PARDAVIMO TAISYKLĖS

1. Pagal Valstybinės žemės ūkio paskirties žemės sklypų pardavimo taisykles (toliau vadinama – šios Taisyklės) Lietuvos Respublikos fiziniai ir juridiniai asmenys, Lietuvos Respublikos Konstitucijos 47 straipsnio 3 dalies įgyvendinimo konstitucinio įstatymo (Žin., 1996, Nr. 64-1503; 2003, Nr. 34-1418) nustatyti užsienio subjektai – užsieniečiai, kurie ne mažiau kaip 3 metus Lietuvoje nuolat gyveno ir vertėsi žemės ūkio veikla, užsienio juridiniai asmenys ir kitos užsienio organizacijos, įsteigę Lietuvoje atstovybes ar filialus (toliau vadinama – asmenys), gali įsigyti nuosavybėn kaimo gyvenamojoje vietovėje esančius valstybinės žemės ūkio paskirties žemės sklypus, suformuotus pagal žemėvaldų projektus (planus) ar kitus teritorijų planavimo dokumentus ir įstatymų nustatyta tvarka įregistruotus Nekilnojamojo turto registre (toliau vadinama – žemės sklypai), išskyrus mėgėjiško sodo teritorijoje esančius žemės sklypus.

Pagal šias Taisykles po 1995 m. birželio 1 d. miestams priskirtose teritorijose esantys žemės sklypai gali būti parduodami tik tuomet, jeigu jie yra įstatymų nustatyta tvarka suteikti ir naudojami asmeniniam ūkiui.

2. Įstatymų nustatyta tvarka suteikti ir naudojami asmeniniam ūkiui žemės sklypai parduodami tiems fiziniams asmenims, kuriems jie buvo suteikti, išskyrus šių Taisyklių 6 punkte nurodytą atvejį.

3. Žemės reformos metu parduodami žemės sklypai projektuojami pagal Lietuvos Respublikos žemės reformos įstatymo (Žin., 1991, Nr. 24-635; 1997, Nr. 69-1735) 10 straipsnyje nustatytą eilę.

4. Pirmumo teisė pirkti žemės sklypą nustatyta Lietuvos Respublikos žemės ūkio paskirties žemės įsigijimo laikinojo įstatymo (Žin., 2003, Nr. 15-600; 2004, Nr. 124-4490) 5 straipsnyje.

Kai tą patį žemės sklypą (išskyrus įstatymų nustatyta tvarka suteiktus ir naudojamus asmeniniam ūkiui bei žemės ūkio veiklai naudojamiems statiniams ir įrenginiams eksploatuoti reikalingus žemės sklypus) pageidauja pirkti keli vienodą pirmumo teisę turintys asmenys, žemės sklypas šiems asmenims parduodamas uždarojo aukciono būdu.

Kai nėra asmenų, turinčių pirmumo teisę pirkti valstybinę žemės ūkio paskirties žemę, prašymų parduoti žemės sklypus (išskyrus įstatymų nustatyta tvarka suteiktus ir naudojamus asmeniniam ūkiui bei žemės ūkio veiklai naudojamiems statiniams ir įrenginiams eksploatuoti reikalingus žemės sklypus), šie žemės sklypai parduodami atvirojo aukciono būdu.

5. Valstybinių parkų ir valstybinių draustinių teritorijose tarp privačių žemės sklypų įsiterpę žemės ūkio veiklai tinkami naudoti ne didesni kaip 5 hektarų žemės sklypai privačion nuosavybėn parduodami tik gretimų žemės sklypų savininkams. Jeigu keli gretimų žemės sklypų savininkai pageidauja pirkti šį žemės sklypą, žemės sklypas parduodamas jį nuomojančiam asmeniui, kuris atitinka Lietuvos Respublikos žemės ūkio paskirties žemės įsigijimo laikinojo įstatymo 2 straipsnyje nustatytus reikalavimus. Jeigu tokių asmenų nėra arba jų yra keletas, žemės sklypas parduodamas gretimų žemės sklypų savininkams uždarojo aukciono būdu.

6. Jeigu asmuo mirė, teisę pirkti iš valstybės jo naudotą asmeninio ūkio žemę įgyja jo įpėdiniai Lietuvos Respublikos civilinio kodekso (Žin., 2000, Nr. 74-2262) nustatyta tvarka.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

7. Mirus asmeniui, kuris už suteiktą ir naudojamą žemės sklypą nustatytąja tvarka sumokėjo įmokas pinigais arba valstybės vienkartinėmis išmokomis, teisę pirkti šį žemės sklypą įgyja Lietuvos Respublikos civilinio kodekso nustatyta tvarka jo įpėdiniai, kuriems įskaitoma suma, mirusiojo asmens sumokėta už perkamą žemės sklypą.

8. Žemės sklypus parduoda ir valstybinės žemės pirkimo- pardavimo sutartis pasirašo apskrities viršininkas arba jo paskirtas apskrities viršininko administracijos darbuotojas. Žemės sklypų pardavimą organizuoja apskrities viršininko administracijos žemės tvarkymo departamento teritorinis žemėtvarkos skyrius (toliau vadinama – žemėtvarkos skyrius).

Žemėtvarkos skyrius per 30 kalendorinių dienų nuo prašymo parduoti žemės sklypą ir šių Taisyklių 9.3-9.21 punktuose nurodytų dokumentų gavimo dienos raštu informuoja prašymą parduoti žemės sklypą pateikusį asmenį, ar bus rengiami dokumentai pirkimo-pardavimo sutarčiai sudaryti. Jeigu atsisakoma rengti dokumentus pirkimo-pardavimo sutarčiai sudaryti, nurodomi atsisakymo motyvai.

Apskrities viršininko sprendimas parduoti žemės sklypą turi būti priimtas ne vėliau kaip per 6 mėnesius nuo žemėvaldų projekto (plano) ar kito teritorijų planavimo dokumento patvirtinimo dienos.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9. Žemėtvarkos skyrius organizuoja žemės sklypo pardavimą, turėdamas šiuos dokumentus:

9.1. žemėvaldų projektą (planą), patvirtinantį apskrities viršininko įsakymą, kurio priede nurodytas projekte suformuoto parduoti žemės sklypo numeris, plotas, jį pageidavusio pirkti fizinio asmens vardas ir pavardė, gyvenamosios vietovės adresas, asmens kodas. Jeigu valstybinės žemės sklypą pageidauja pirkti Lietuvos Respublikos juridinis asmuo, prašyme turi būti nurodyta juridinio asmens teisinė forma, pavadinimas, kodas ir buveinė. Jeigu valstybinės žemės sklypą pageidauja pirkti užsienio juridinis asmuo ar kita užsienio organizacija, prašyme turi būti nurodyta jų teisinė forma, pavadinimas, kodas, buveinė, taip pat Lietuvoje įsteigtos atstovybės ar filialo pavadinimas, kodas ir buveinė;

Papunkčio pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

9.2. žemėvaldų projekto (plano) rengėjo parengtą parduodamo žemės sklypo planą ir šį žemės sklypą apibūdinančius kadastro duomenis;

9.3. prašymą parduoti žemės sklypą. Jeigu žemės sklypą pageidauja pirkti du ar daugiau asmenų bendrosios (dalinės, jungtinės) nuosavybės teise, jie pateikia prašymą, pasirašytą visų pirkėjų (arba vieno iš jų, turinčio notaro patvirtintą įgaliojimą atstovauti kitiems pirkėjams). Prašyme turi būti nurodyta:

9.3.1. atsiskaitymo su valstybe už perkamą žemės sklypą būdas – iš karto ar išsimokėtinai;

9.3.2. ar asmuo pageidauja, kad jam pagal Lietuvos Respublikos žemės ūkio paskirties žemės įsigijimo laikinąjį įstatymą būtų taikoma valstybės parama įsigyjant žemę – žemės sklypo rinkos kainą mažinantis koeficientas (0,6 koeficientas, jeigu žemės sklypą perka jaunasis ūkininkas iki 40 metų, įregistravęs ūkininko ūkį Lietuvos Respublikos ūkininko ūkio įstatymo (Žin., 1999, Nr. 43-1358; 2002, Nr. 123-5537) nustatyta tvarka (toliau vadinama – jaunasis ūkininkas) ir už jį pageidauja sumokėti iš karto, ir 0,75 koeficientas, jeigu žemės sklypą perka jaunasis ūkininkas ir už jį pageidauja sumokėti išsimokėtinai);

9.3.3. ar buvo taikyta valstybės parama įsigyjant žemės ūkio paskirties žemę. Jeigu valstybės parama buvo taikyta, turi būti nurodyta institucija, suteikusi valstybės paramą, valstybės paramos suteikimo data ir žemės ūkio paskirties žemės plotas, kurį įsigyjant ji buvo taikyta;

Papunkčio pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

9.3.4. ar asmuo kreipėsi į kitas institucijas dėl valstybės paramos įsigyjant žemės ūkio paskirties žemę (nurodyti konkrečią instituciją, į kurią kreiptasi, pageidaujamą įsigyti žemės ūkio paskirties žemės plotą, kurį įsigyjant būtų taikoma valstybės parama, ir prašymo šiai institucijai pateikimo datą);

Papunkčio pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

9.3.5. asmeniui nuosavybės teise priklausančio žemės sklypo, kuris yra ne mažesnis kaip 1 hektaras, kadastro ar unikalus numeris (kai asmuo pageidauja pirkti žemės sklypą pirmumo teise);

Papildyta papunkčiu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.3.6. statinių ir įrenginių, esančių prašomame parduoti žemės sklype, unikalūs numeriai (kai asmuo pageidauja pirkti žemės ūkio veiklai naudojamiems statiniams ir įrenginiams eksploatuoti reikalingą žemės sklypą);

Papildyta papunkčiu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.3.7. asmeniui nuosavybės teise priklausančio žemės sklypo, kuris ribojasi su parduodamu žemės sklypu, kadastro ar unikalus numeris (kai asmuo pageidauja pirkti žemės sklypą pirmumo teise);

Papildyta papunkčiu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.3.8. ar asmuo, pageidaujantis pirkti žemės sklypą, yra įregistravęs ūkininko ūkį (kai fizinis asmuo pageidauja pirkti žemės sklypą pirmumo teise arba gauti valstybės paramą žemės sklypui įsigyti);

Papildyta papunkčiu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.4. asmens tapatybę patvirtinančio dokumento įstatymų nustatyta tvarka patvirtintą kopiją (kai žemės sklypą pageidauja pirkti fizinis asmuo);

9.5. žemės ūkio išsilavinimo diplomo arba dokumento, patvirtinančio profesinį pasirengimą ūkininkauti, išduoto pagal Ūkininko arba jo partnerio (partnerių) profesinio pasirengimo ūkininkauti reikalavimų aprašą, patvirtintą žemės ūkio ministro 2003 m. kovo 31 d. įsakymu Nr. 3D-131 (Žin., 2003, Nr. 33-1388; 2007, Nr. 76-3022), ir dokumentų, patvirtinančių praktinio ūkininkavimo patirtį (tai paraiškų tiesioginėms išmokoms už žemės ūkio naudmenų ir pasėlių plotus gauti įstatymų nustatyta tvarka patvirtintos kopijos, duomenys apie laikomus (laikytus) gyvulius, periodiškai parduotą žemės ūkio produkciją, kiti su žemės ūkio veikla susiję dokumentai), įstatymų nustatyta tvarka patvirtintas kopijas (kai fizinis asmuo pageidauja pirkti žemės sklypą pirmumo teise arba gauti valstybės paramą įsigyjant žemės sklypą);

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

9.6. Neteko galios nuo 2009-07-31

Papunkčio naikinimas:

Nr. 780, 2009-07-15, Žin. 2009, Nr. 90-3850 (2009-07-30), i. k. 1091100NUTA00000780

9.7. Lietuvos arba užsienio juridinio asmens ar kitos užsienio organizacijos paskutinių metų balansą ir pažymą apie žemės ūkio veiklos subjekto pajamas per praėjusius kalendorinius metus, sudarytą pagal Žemės ūkio veiklos subjektų pajamų dalies, gaunamos iš žemės ūkio veiklos, įvertinimo metodiką, patvirtintą žemės ūkio ministro 2003 m. vasario 26 d. įsakymu Nr. 3D-66 (Žin., 2003, Nr. 22-936) (jeigu Lietuvos arba užsienio juridinis asmuo ar kita užsienio organizacija pageidauja pirkti žemės sklypą pirmumo teise);

9.8. žemės sklypo, kuris yra ne mažesnis kaip 1 hektaras ir kurį asmuo naudoja ne mažiau kaip vienerius metus, naudojimo teisę suteikiančių dokumentų (žemės sklypo nuomos, panaudos ar kitais žemės sklypo naudojimo teisę suteikiančiais pagrindais sudarytos sutarties arba paraiškos tiesioginėms išmokoms už žemės ūkio naudmenų ir pasėlių plotus gauti) įstatymų nustatyta tvarka patvirtintas kopijas (kai asmuo pageidauja pirkti žemės sklypą pirmumo teise);

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

9.9. dokumentą, kurio pagrindu asmuo naudojasi žemės sklypu (jeigu šis sklypas jam buvo suteiktas naudotis);

9.10. Neteko galios nuo 2009-07-31

Papunkčio naikinimas:

Nr. 780, 2009-07-15, Žin. 2009, Nr. 90-3850 (2009-07-30), i. k. 1091100NUTA00000780

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.11. paveldėjimo teisės liudijimą (kai žemės sklypą pageidauja pirkti mirusio asmeninio ūkio naudotojo įpėdinis arba asmens, kuris už suteiktą ir naudojamą žemės sklypą nustatytąja tvarka sumokėjo įmokas pinigais ir (ar) valstybės vienkartinėmis išmokomis, įpėdinis);

9.12. dokumentą, patvirtinantį, kad fizinis asmuo sumokėjo už nustatytąja tvarka ir sąlygomis leistą pirkti žemės ūkio paskirties žemės sklypą pinigais ir (ar) valstybės vienkartinėmis išmokomis (kai fizinis asmuo yra sumokėjęs už nustatytąja tvarka ir sąlygomis leistą pirkti žemės sklypą pagal mokėjimo pranešimus);

9.13. Neteko galios nuo 2009-07-31

Papunkčio naikinimas:

Nr. 780, 2009-07-15, Žin. 2009, Nr. 90-3850 (2009-07-30), i. k. 1091100NUTA00000780

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.14. dokumentų, patvirtinančių teisėtą nuolatinį gyvenimą pastaruosius 3 metus Lietuvos Respublikoje, įstatymų nustatyta tvarka patvirtintas kopijas (kai žemės sklypą pageidauja pirkti užsienietis);

9.15. dokumentų, patvirtinančių, kad užsienietis 3 metus Lietuvoje vertėsi žemės ūkio veikla (tai paraiškų tiesioginėms išmokoms už žemės ūkio naudmenų ir pasėlių plotus gauti įstatymų nustatyta tvarka patvirtintos kopijos, duomenys apie laikomus (laikytus) gyvulius, periodiškai parduotą žemės ūkio produkciją, kiti su žemės ūkio veikla susiję dokumentai), įstatymų nustatyta tvarka patvirtintas kopijas (kai žemės sklypą pageidauja pirkti užsienietis);

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.16. Neteko galios nuo 2009-07-31

Papunkčio naikinimas:

Nr. 780, 2009-07-15, Žin. 2009, Nr. 90-3850 (2009-07-30), i. k. 1091100NUTA00000780

9.17. paraiškų, pateiktų ne anksčiau kaip prieš vienerius metus iki prašymo parduoti žemės sklypą pateikimo, tiesioginėms išmokoms už žemės ūkio naudmenų ir pasėlių plotus gauti įstatymų nustatyta tvarka patvirtintas kopijas (kai fizinis asmuo pageidauja gauti valstybės paramą įsigyjant žemės sklypą);

Papildyta papunkčiu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.18. Valstybinės maisto ir veterinarijos tarnybos išduotą pažymą apie minimalių higienos ir gyvūnų gerovės normų laikymąsi (kai asmuo pageidauja gauti valstybės paramą įsigyjant žemės sklypą);

Papildyta papunkčiu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.19. Aplinkos ministerijos atitinkamo regiono aplinkos apsaugos departamento išduotą pažymą apie minimalių aplinkosaugos normų laikymąsi (kai asmuo pageidauja gauti valstybės paramą įsigyjant žemės sklypą);

Papildyta papunkčiu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.20. pinigų, pirkimo ir pardavimo žurnalo, parengto vadovaujantis Ūkininko ūkio ir gyventojų, kurie neįregistravę ūkininko ūkio verčiasi individualia žemės ūkio veikla, veiklos buhalterinės apskaitos tvarkos aprašo, patvirtinto Lietuvos Respublikos Vyriausybės 1999 m. gruodžio 1 d. nutarimu Nr. 1333 (Žin., 1999, Nr. 104-2989; 2005, Nr. 97-3655), įstatymų nustatyta tvarka patvirtintas kopijas (kai fizinis asmuo, kuris pageidauja gauti valstybės paramą įsigyjant žemės sklypą, buhalterinę apskaitą tvarko pagal supaprastintąją apskaitos sistemą) arba Ūkininko ūkio balanso ir Ūkininko ūkio veiklos rezultatų ataskaitų, parengtų vadovaujantis Ūkininko ūkio ir gyventojų, kurie neįregistravę ūkininko ūkio verčiasi individualia žemės ūkio veikla, veiklos buhalterinės apskaitos tvarkymo dvejybine apskaitos sistema rekomendacijomis, patvirtintomis žemės ūkio ministro 2006 m. gruodžio 18 d. įsakymu Nr. 3D-491 (Žin., 2006, Nr. 140-5367), įstatymų nustatyta tvarka patvirtintas kopijas (kai fizinis asmuo, kuris pageidauja gauti valstybės paramą, buhalterinę apskaitą tvarko pagal dvejybinę apskaitos sistemą);

Papildyta papunkčiu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.21. pagal Juridinių asmenų, turinčių teisę į valstybės paramą įsigyjant žemės ūkio paskirties žemę, ekonominio gyvybingumo nustatymo ir perspektyvų įvertinimo taisykles, patvirtintas žemės ūkio ministro 2006 m. lapkričio 15 d. įsakymu Nr. 3D-453 (Žin., 2006, Nr. 124-4734), parengtą ir įvertintą paraišką dėl ekonominio gyvybingumo nustatymo ir perspektyvų įvertinimo (kai juridinis asmuo pageidauja gauti valstybės paramą įsigyjant žemės sklypą).

Papildyta papunkčiu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

10. Šių Taisyklių 9.3-9.21 punktuose nurodytus dokumentus pateikia asmuo, pageidaujantis pirkti žemės sklypą.

Užsienio valstybėse išduoti užsienio juridinių asmenų ar kitų užsienio organizacijų dokumentai turi būti legalizuoti pagal Konsulinio dokumentų legalizavimo instrukciją, patvirtintą Užsienio reikalų ministerijos 1997 m. liepos 21 d. įsakymu Nr. 39 (Žin., 1997, Nr. 78-2001), išskyrus dokumentus, patvirtintus pažyma (Apostille), numatyta Konvencijoje dėl užsienio valstybėse išduotų dokumentų legalizavimo panaikinimo (Žin., 1997, Nr. 68- 1699), t. y. 1961 metų Hagos konvencijoje, ir kitais Lietuvos Respublikos tarptautinių sutarčių numatytais atvejais.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

11. Žemėtvarkos skyrius, gavęs šių Taisyklių 9 punkte nurodytus dokumentus, per 20 darbo dienų atlieka šiuos darbus:

11.1. sutikrina asmens pateiktus duomenis, pridėdamas išrašus prie asmens pateiktų prašymo ir kitų dokumentų, nurodytų šių Taisyklių 9 punkte, su Juridinių asmenų registro duomenimis, patvirtinančiais Lietuvos Respublikos juridinio asmens įregistravimą (jeigu žemės sklypą pageidauja pirkti Lietuvos Respublikos juridinis asmuo), arba Juridinių asmenų registro duomenimis, patvirtinančiais užsienio juridinio asmens ar kitos užsienio organizacijos Lietuvoje įsteigtos atstovybės ar filialo registravimą ir informaciją apie atstovybę ar filialą įsteigusį asmenį (jeigu žemės sklypą pageidauja pirkti užsienio juridinis asmuo ar kita užsienio organizacija), Ūkininkų ūkių registro duomenimis, patvirtinančiais ūkininko ūkio įregistravimą (jeigu fizinis asmuo pageidauja pirkti žemės sklypą pirmumo teise arba gauti valstybės paramą įsigyjant žemės sklypą), ir Nekilnojamojo turto registro centrinio duomenų banko duomenimis, patvirtinančiais:

11.1.1. žemės sklypo, kuris yra ne mažesnis kaip 1 hektaras ir kurį asmuo naudoja ne trumpiau kaip vienerius metus, daiktinių teisių į jį, šių teisių suvaržymų ir juridinių faktų įregistravimą (kai asmuo pageidauja pirkti žemės sklypą pirmumo teise);

11.1.2. statinių ir įrenginių, esančių žemės sklype, daiktinių teisių į juos, šių teisių suvaržymų ir juridinių faktų įregistravimą (kai asmuo pageidauja pirkti žemės ūkio veiklai naudojamiems statiniams ir įrenginiams eksploatuoti reikalingą žemės sklypą);

11.1.3. žemės sklypo, kuris ribojasi su parduodamu žemės sklypu, daiktinių teisių į jį, šių teisių suvaržymų ir juridinių faktų įregistravimą (kai asmuo pageidauja pirkti žemės sklypą pirmumo teise);

11.1.4. ar asmeniui perkant žemės sklypą nebus viršytas Lietuvos Respublikos žemės reformos įstatymo 9 straipsnyje nustatytas leistinas maksimalus galimos įsigyti iš valstybės nuosavybėn (susigrąžintos natūra, perduotos, suteiktos nuosavybėn, pirktos iš valstybės) žemės plotas ir Lietuvos Respublikos žemės ūkio paskirties žemės įsigijimo laikinajame įstatyme įtvirtintas maksimalus įsigyjamos nuosavybės teise žemės ūkio paskirties žemės plotas;

Papunkčio pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

11.2. patikrina, ar asmeniui įsigijus žemės sklypą, nebus viršyti:

11.2.1. Lietuvos Respublikos žemės ūkio paskirties žemės įsigijimo laikinajame įstatyme įtvirtintas maksimalus žemės ūkio paskirties žemės plotas, kurį įsigyjant gali būti taikoma valstybės parama;

11.2.2. Gairių pareiškėjams, teikiantiems projektus paramai gauti 2005 metais pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę „Investicijos į žemės ūkio valdas“, patvirtintų žemės ūkio ministro 2005 m. vasario 23 d. įsakymu Nr. 3D-87 (Žin., 2005, Nr. 27-863) (toliau vadinama – Gairės), 22 punkte nustatytas maksimalus paramos dydis, kurio daliai gali būti suteikiama valstybės parama.

Valstybės parama pagal Lietuvos Respublikos žemės ūkio paskirties žemės įsigijimo laikinąjį įstatymą taikoma žemės plotui, kurio kaina, apskaičiuota pagal Lietuvos Respublikos turto ir verslo vertinimo pagrindų įstatymą (Žin., 1999, Nr. 52-1672), turi būti lygi arba mažesnė negu maksimalus paramos dydis, nustatytas Gairių 22 punkte.

Jeigu asmuo pageidauja pirkti žemę, kurios kaina, apskaičiuota pagal Lietuvos Respublikos turto ir verslo vertinimo pagrindų įstatymą, yra didesnė negu maksimalus paramos dydis, nustatytas Gairių 22 punkte, valstybės parama likusiai žemės daliai neteikiama.

Papildyta papunkčiu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

11.3. įregistruoja žemės sklypą Nekilnojamojo turto registre;

Papunkčio numeracijos pakeitimas:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

11.4. parengia valstybinės žemės pirkimo-pardavimo sutarties (šių Taisyklių 1 priedas) projektą.

Papunkčio numeracijos pakeitimas:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

12. Valstybinės žemės pirkimo-pardavimo sutarties projekte nurodoma:

12.1. žemės sklypo pardavėjas;

12.2. žemės sklypo pirkėjas;

12.3. perkamo žemės sklypo plotas (0,0001 hektaro tikslumu). Jeigu žemės sklypą pageidauja pirkti du ar daugiau asmenų bendrosios (dalinės, jungtinės) nuosavybės teise, nurodomas kiekvienam asmeniui numatomos parduoti žemės sklypo dalies plotas;

12.4. žemės sklypo kaina. Jeigu žemės sklypą pageidauja pirkti du ar daugiau asmenų bendrosios (dalinės, jungtinės) nuosavybės teise, nurodoma kiekvieno bendraturčio pageidaujamos pirkti žemės sklypo dalies kaina;

12.5. atsiskaitymo už įsigytą žemės sklypą terminų sąlygos ir kontrolė;

12.6. pagrindinė tikslinė žemės naudojimo paskirtis, naudojimo būdas ir (ar) pobūdis;

12.7. specialiosios žemės ir miško naudojimo sąlygos;

12.8. žemės servitutai;

12.9. pirkėjo įsipareigojimai ir atsakomybė už jų nevykdymą, sutarties įsigaliojimo terminas ir sąlygos;

12.10. pirkėjo pareiga už skolos likutį mokėti 5 procentus metinių palūkanų ir tai, kad nustatytu laiku nesumokėjus metinės skolos sumos ir palūkanų skaičiuojami delspinigiai – 0,05 procento privalomos mokėti sumos už kiekvieną pradelstą dieną;

12.11. pirkėjo pareiga savo lėšomis per 3 mėnesius nuo žemės sklypo perdavimo dienos įregistruoti nuosavybės teisę į žemės sklypą Nekilnojamojo turto registre;

12.12. kitos sąlygos ir apribojimai.

13. Jeigu žemės sklypą perka asmenys, pagal Lietuvos Respublikos žemės ūkio paskirties žemės įsigijimo laikinąjį įstatymą pasinaudodami pirmumo teise pirkti žemės sklypą, valstybinės žemės pirkimo–pardavimo sutarties projekte nurodoma, kad teisę keisti pagrindinę tikslinę žemės naudojimo paskirtį jie įgyja ne anksčiau kaip praėjus 5 metams nuo žemės sklypo įsigijimo dienos. Valstybinės žemės pirkimo–pardavimo sutarties projekte įrašoma sąlyga, kad nustačius, jog pagal Lietuvos Respublikos žemės ūkio paskirties žemės įsigijimo laikinąjį įstatymą pirmumo teise įsigytas žemės sklypas naudojamas ne pagal paskirtį, valstybė įgyja teisę atpirkti šį žemės sklypą už tą pačią kainą, už kurią jis buvo įsigytas iš valstybės.

Jeigu žemės sklypą perka jaunasis ūkininkas ir jam taikomas Lietuvos Respublikos žemės ūkio paskirties žemės įsigijimo laikinajame įstatyme nustatytas žemės sklypo kainą mažinantis koeficientas, valstybinės žemės pirkimo–pardavimo sutarties projekte taip pat įrašoma sąlyga, kad šis asmuo teisę tokiu būdu įsigytą žemės sklypą perleisti kitiems asmenims įgyja ne anksčiau kaip po 5 metų nuo šios žemės įsigijimo dienos.

Jeigu žemės sklypas perkamas išsimokėtinai, valstybinės žemės pirkimo–pardavimo sutarties projekte nurodomas apribojimas jį perleisti, įkeisti.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

14. Žemėtvarkos skyrius parengtą valstybinės žemės pirkimo- pardavimo sutarties projektą per 20 darbo dienų suderina su pirkėju, kuris raštu patvirtina, kad sutinka su perkamo žemės sklypo kaina ir kitomis sutarties projekte išdėstytomis žemės sklypo pirkimo sąlygomis.

Suderintą su pirkėju valstybinės žemės pirkimo-pardavimo sutarties projektą (kartu su prašymu parduoti žemės sklypą), parengtą žemės sklypo planą ir šių Taisyklių 9 punkte nurodytus dokumentus žemėtvarkos skyrius per 20 darbo dienų pateikia apskrities viršininkui.

Apskrities viršininkas per 10 darbo dienų nuo minėtųjų dokumentų pateikimo priima sprendimą parduoti žemės sklypą arba prašymo netenkinti, tai įformindamas įsakymu. Jeigu priimamas sprendimas prašymo netenkinti, įsakyme išdėstomi šio sprendimo motyvai ir nurodoma, kad įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka. Jeigu priimamas sprendimas žemės sklypą parduoti, įsakyme nurodoma, kad žemės sklypą leidžiama parduoti valstybinės žemės pirkimo-pardavimo sutarties projekte nurodytomis sąlygomis (arba su atitinkamais tų sąlygų papildymais ir pakeitimais).

15. Žemėtvarkos skyrius per 5 darbo dienas po apskrities viršininko sprendimo parduoti žemės sklypą priėmimo įteikia pirkėjui pranešimą (pasirašytinai arba registruotu laišku su įteikimu), kad jis turi sumokėti valstybinės žemės pirkimo–pardavimo sutarties projekte numatytą žemės sklypo kainą sutartyje nurodytoje kredito įstaigoje (skyriuje, filiale), taip pat nurodo sąskaitos numerį, sutarties pasirašymo vietą ir laiką (iš anksto suderinęs tai su pirkėju).

Žemės sklypo kaina (arba jos dalis, jeigu žemės sklypas perkamas išsimokėtinai ir netaikomas mokėjimo atidėjimas) sumokama iki valstybinės žemės pirkimo–pardavimo sutarties sudarymo, tačiau ne vėliau kaip per 3 mėnesius nuo žemėtvarkos skyriaus pranešimo gavimo.

Valstybinės žemės pirkimo–pardavimo sutartis pasirašoma sutartu laiku, tačiau ne vėliau kaip per 3 mėnesius nuo žemėtvarkos skyriaus pranešimo gavimo.

Punkto pakeitimai:

Nr. 1280, 2009-10-07, Žin., 2009, Nr. 124-5329 (2009-10-17), i. k. 1091100NUTA00001280

16. Pirkėjas, sumokėjęs nurodytą sumą (arba jos dalį, jeigu žemės sklypas perkamas išsimokėtinai), su dokumentu, patvirtinančiu, kad nurodyta suma (arba jos dalis, jeigu žemės sklypas perkamas išsimokėtinai) sumokėta, sutartu laiku atvyksta į žemėtvarkos skyriaus pasiūlytą vietą pasirašyti valstybinės žemės pirkimo-pardavimo sutarties.

Jeigu žemės sklypą perka du ar daugiau asmenų bendrosios (dalinės, jungtinės) nuosavybės teise, valstybinės žemės pirkimo-pardavimo sutartį pasirašo visi pirkėjai (arba vienas iš jų, pateikęs notaro patvirtintą įgaliojimą atstovauti kitiems pirkėjams).

Jeigu pirkėjas per 3 mėnesius nuo žemėtvarkos skyriaus pranešimo, kad jis turi sumokėti valstybinės žemės pirkimo–pardavimo sutarties projekte numatytą žemės sklypo kainą, gavimo nesumoka nurodytos sumos (arba jos dalies, jeigu žemės sklypas perkamas išsimokėtinai ir netaikomas mokėjimo atidėjimas) ir neatvyksta pasirašyti sutarties, apskrities viršininkas priima naują sprendimą neparduoti valstybinės žemės sklypo.

Jeigu pirkėjas sumoka nurodytos sumos dalį, kai žemės sklypas perkamas išsimokėtinai, tačiau per 3 mėnesius nuo žemėtvarkos skyriaus pranešimo gavimo neatvyksta pasirašyti sutarties, apskrities viršininkas priima naują sprendimą neparduoti valstybinės žemės sklypo. Tokiu atveju žemėtvarkos skyrius per 10 darbo dienų nuo apskrities viršininko sprendimo neparduoti žemės sklypo grąžina asmeniui sumokėtą sumą.

Jeigu pirkėjas, kuriam taikomas mokėjimo atidėjimas perkant žemės sklypą išsimokėtinai, per 3 mėnesius nuo žemėtvarkos skyriaus pranešimo gavimo neatvyksta pasirašyti sutarties, apskrities viršininkas priima naują sprendimą neparduoti valstybinės žemės sklypo.

Apskrities viršininkui priėmus sprendimą neparduoti valstybinės žemės sklypo, šis žemės sklypas valdomas, naudojamas ir juo disponuojama teisės aktų nustatyta tvarka.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

Nr. 1280, 2009-10-07, Žin., 2009, Nr. 124-5329 (2009-10-17), i. k. 1091100NUTA00001280

17. Valstybinės žemės pirkimo-pardavimo sutartį pasirašo apskrities viršininkas arba jo paskirtas apskrities viršininko administracijos darbuotojas. Ši sutartis tvirtinama notaro. Kartu su pasirašyta sutartimi pirkėjui įteikiamas žemės sklypo planas. Jeigu žemės sklypą nusiperka du ar daugiau asmenų bendrosios (dalinės, jungtinės) nuosavybės teise, po vieną valstybinės žemės pirkimo-pardavimo sutarties egzempliorių įteikiama kiekvienam asmeniui.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

18. Valstybinės žemės pirkimo-pardavimo sutarties sudarymo išlaidos, įskaitant atlyginimą notarui, apmokamos pirkėjo lėšomis.

19. Nuosavybės teisė į žemės sklypą pirkėjui pereina nuo žemės sklypo perdavimo, o tai įforminama apskrities viršininko arba jo paskirto apskrities viršininko administracijos darbuotojo ir pirkėjo pasirašytu valstybinės žemės sklypo perdavimo ir priėmimo aktu (šių Taisyklių 2 priedas). Žemės sklypo perdavimo ir priėmimo aktas pasirašomas per 3 darbo dienas nuo valstybinės žemės pirkimo-pardavimo sutarties sudarymo.

20. Registruojant valstybinės žemės pirkimo–pardavimo sutartį Nekilnojamojo turto registre, įregistruojami ir šių Taisyklių 13 punkte nurodyti apribojimai perleisti, įkeisti žemės sklypą ir (arba) keisti pagrindinę tikslinę žemės naudojimo paskirtį.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

21. Jeigu žemės sklypas parduodamas uždarajame arba atvirajame aukcione, aukcionas organizuojamas pagal Valstybinės žemės ūkio paskirties žemės sklypų pardavimo ir nuomos aukcionų organizavimo taisykles, patvirtintas šiuo nutarimu.

______________

Priedo pakeitimai:

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

Valstybinės žemės ūkio paskirties žemės

sklypų pardavimo taisyklių

1 priedas

(Sutarties pavyzdys)

VALSTYBINĖS ŽEMĖS PIRKIMO-PARDAVIMO SUTARTIS

_____________Nr._______

(data)

______________________

(sudarymo vieta)

Lietuvos Respublikos valstybė, atstovaujama

(apskrities pavadinimas)

apskrities viršininko

(vardas ir pavardė)

arba jo paskirto

(pareigos, vardas ir pavardė, asmens kodas)

pagal	, toliau

(paskyrimo pagrindas, dokumento data, numeris)

vadinama pardavėju, ir

(fizinio asmens vardas ir pavardė, asmens

kodas, adresas; Lietuvos arba užsienio juridinio asmens ar kitos

,

užsienio organizacijos teisinė forma, pavadinimas, kodas, buveinė)

, toliau vadinamas (-i) pirkėju,

atstovaujamas (-i)* Pildoma, jeigu pardavėjui ir (ar) pirkėjui atstovauja jų įgaliotieji asmenys.

(vardas ir pavardė, asmens kodas, adresas)

pagal

,

(atstovavimo pagrindas, dokumento data, numeris)

sudarėme šią sutartį:

Preambulės pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

1. Pardavėjas parduoda, o pirkėjas perka

ha

(plotas skaičiais – 0,0001 hektaro tikslumu)

ploto žemės sklypą Nr.	, esantį

(kadastro numeris)

______________________________________________________________________________.

(adresas – gatvė, kaimas, miestas, rajonas)

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

2. Žemės sklypo:

2.1. kaina	Lt;

(suma skaičiais ir žodžiais)

2.2. pagrindinė tikslinė žemės naudojimo paskirtis, žemės sklypo naudojimo būdas ir (ar) pobūdis

;

2.3. specialiosios žemės ir miško naudojimo sąlygos** Jeigu žemės sklypas yra saugomoje teritorijoje, papildomai nurodomas saugomos teritorijos pavadinimas, nekilnojamosios kultūros vertybės kodas ir šios vertybės specialiosios naudojimo sąlygos.

;

(pavadinimas, kodas)

2.4. žemės servitutai

;

2.5. kitos sąlygos ir apribojimai

.

3. Už žemės sklypą sumokėjo:

Eil. Nr.	Pirkėjo vardas ir pavardė; Lietuvos arba užsienio juridinio asmens arba kitos užsienio organizacijos pavadinimas	Sumokėta suma (litais) skaičiais ir žodžiais
Iš viso

4*** Pildoma, jeigu žemės sklypas perkamas bendrosios (dalinės, jungtinės) nuosavybės teise. . Žemės sklypas perkamas bendrosios

(dalinės, jungtinės)

nuosavybės teise šiomis dalimis:

4.1.

(fizinio asmens vardas ir pavardė, asmens kodas, adresas; _________________________________________________________________

Lietuvos arba užsienio juridinio asmens ar kitos užsienio

organizacijos teisinė forma, pavadinimas, kodas, buveinė;

perkamos dalies plotas 0,0001 hektaro tikslumu;

;

kaina skaičiais ir žodžiais)

Papunkčio pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

4.2.

(fizinio asmens vardas ir pavardė, asmens kodas, adresas;

Lietuvos arba užsienio juridinio asmens ar kitos užsienio

organizacijos teisinė forma, pavadinimas, kodas, buveinė;

perkamos dalies plotas 0,0001 hektaro tikslumu;

;

kaina skaičiais ir žodžiais)

Papunkčio pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

4.3.

(fizinio asmens vardas ir pavardė, asmens kodas, adresas;

Lietuvos arba užsienio juridinio asmens ar kitos užsienio

organizacijos teisinė forma, pavadinimas, kodas, buveinė;

perkamos dalies plotas 0,0001 hektaro tikslumu;

;

kaina skaičiais ir žodžiais)

Papunkčio pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

5**** Pildoma, jeigu žemės sklypas perkamas išsimokėtinai. . Skolos likutį	Lt

(suma skaičiais ir žodžiais)

pirkėjas įsipareigoja sumokėti šiais terminais ir sąlygomis:

Metai	Mokėtina suma, litais	Metai	Mokėtina suma, litais

Už skolos likutį pirkėjas moka 5 procentus metinių palūkanų. Nustatytu laiku nesumokėjus metinės skolos sumos ir palūkanų, skaičiuojami delspinigiai – 0,05 procento privalomos mokėti sumos už kiekvieną pradelstą dieną.

6. Pirkėjas įsipareigoja įsigytą nuosavybėn žemės sklypą naudoti pagal šios sutarties 2.2 punkte nurodytą pagrindinę tikslinę žemės naudojimo paskirtį, žemės sklypo naudojimo būdą ir (ar) pobūdį, laikytis jos 2.3 punkte nurodytų specialiųjų žemės ir miško naudojimo sąlygų, 2.4 punkte nurodytų žemės servitutų ir 2.5 punkte nurodytų kitų apribojimų.

7. Pirkėjas įgyja teisę perleisti žemės sklypą kitiems asmenims:

7.1. ***** ne anksčiau kaip po 5 metų nuo žemės sklypo įsigijimo dienos.

*****Ši sąlyga įrašoma, jeigu žemės sklypą perka jaunasis ūkininkas iki 40 metų ir jam taikomas Lietuvos Respublikos žemės ūkio paskirties žemės įsigijimo laikinajame įstatyme nustatytas žemės sklypo kainą mažinantis koeficientas;

7.2. ****** ne anksčiau, negu pirkėjas sumokės visą žemės sklypo kainą.

******ši sąlyga įrašoma, jeigu pirkėjas perka žemės sklypą išsimokėtinai.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

8. ******* Pirkėjas įgyja teisę keisti pagrindinę tikslinę žemės naudojimo paskirtį ne anksčiau kaip po 5 metų nuo žemės sklypo įsigijimo dienos. Nustačius, kad žemės sklypas naudojamas ne pagal paskirtį, valstybė įgyja teisę Lietuvos Respublikos civilinio kodekso nustatyta tvarka atpirkti šį žemės sklypą už tą pačią kainą, už kurią jis buvo įsigytas iš valstybės.

******* Ši sąlyga įrašoma, jeigu žemės sklypą perka asmenys, pasinaudodami pirmumo teise pirkti žemės sklypą pagal Lietuvos Respublikos žemės ūkio paskirties žemės įsigijimo laikinąjį įstatymą.

Papildyta punktu:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9. Už šioje sutartyje numatytų žemės naudojimo sąlygų ir veiklos apribojimų nevykdymą pirkėjas atsako pagal įstatymus.

Punkto numeracijos pakeitimas:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

10. Nuosavybės teisė į žemės sklypą pirkėjui pereina nuo žemės sklypo perdavimo dienos. Žemės sklypo perdavimas įforminamas apskrities viršininko arba jo paskirto apskrities viršininko administracijos darbuotojo ir pirkėjo pasirašytu valstybinės žemės sklypo perdavimo ir priėmimo aktu.

Punkto numeracijos pakeitimas:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

11. Prie šios sutarties pridedamas parduodamo žemės sklypo planas M 1:

, kaip neatskiriama sudedamoji šios sutarties dalis.

Punkto numeracijos pakeitimas:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

12. Sutarties sudarymo išlaidas, įskaitant atlyginimą notarui, sumoka pirkėjas. Nuosavybės teisė į žemės sklypą ir apribojimai perleisti, įkeisti ir (arba) keisti pagrindinę tikslinę žemės sklypo naudojimo paskirtį, nustatyti iš valstybės įgytam žemės sklypui, įregistruojami Nekilnojamojo turto registre pirkėjo lėšomis per 3 mėnesius nuo žemės sklypo perdavimo dienos. Jeigu pirkėjas vengia įregistruoti nuosavybės teisės perėjimo faktą, apskrities viršininkas turi kreiptis į teismą su prašymu dėl valstybinės žemės pirkimo–pardavimo sutarties įregistravimo ir nuostolių, patirtų dėl sutarties neįregistravimo, atlyginimo.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

13. Sutartis sudaryta __ egzemplioriais, kurių po vieną paliekama

apskrities viršininkui ir

(apskrities pavadinimas)

notarui, kiti _______ egzemplioriai įteikiami

.

(pirkėjo ar jam atstovaujančio asmens vardas ir pavardė)

Punkto numeracijos pakeitimas:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

Pardavėjas	(Parašas)	(Vardas ir pavardė)

A. V.

Pirkėjas (-ai)	(Parašas)	(Vardas ir pavardė)

(Parašas)	(Vardas ir pavardė)

(Parašas)	(Vardas ir pavardė)

A. V.	(tik juridinio asmens)

______________

Priedo pakeitimai:

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

Valstybinės žemės ūkio paskirties žemės

sklypų pardavimo taisyklių

2 priedas

(Akto pavyzdys)

VALSTYBINĖS ŽEMĖS SKLYPO PERDAVIMO IR PRIĖMIMO AKTAS

________________ Nr._______

(data)

_______________________________

(sudarymo vieta)

apskrities viršininkas

(apskrities pavadinimas)	(vardas ir pavardė)

arba jo paskirtas

(vardas ir pavardė, paskyrimo pagrindas, dokumento data, numeris)

perduoda, o

(fizinio asmens vardas ir pavardė, asmens kodas, adresas;

Lietuvos arba užsienio juridinio asmens ar kitos užsienio

,

organizacijos teisinė forma, pavadinimas, kodas, buveinė)

atstovaujamas

(vardas ir pavardė, asmens kodas)

pagal	,

(atstovavimo pagrindas, dokumento data, numeris)

priima pagal valstybinės žemės pirkimo-pardavimo sutartį Nr.	, sudarytą

, parduotą žemės ūkio paskirties

(sudarymo data)

žemės sklypą	.

(adresas ir kadastro numeris)

Pastraipos pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

Nuosavybės teisė į įsigytą iš valstybės žemės sklypą pirkėjui pereina nuo šio akto pasirašymo dienos.

Šis aktas surašytas 2 egzemplioriais, iš kurių vienas perduodamas

(apskrities pavadinimas)

apskrities viršininkui, kitas – pirkėjui.

Perdavė

Apskrities viršininkas arba jo paskirtas

apskrities viršininko administracijos darbuotojas	(Parašas)	(Vardas ir pavardė)

A. V. Priėmė

Pirkėjas	(Parašas)	(Vardas ir pavardė)

A. V.	(tik juridinio asmens)

______________

Priedo pakeitimai:

Nr. 1697, 2003-12-24, Žin., 2003, Nr. 123-5627 (2003-12-30), i. k. 1031100NUTA00001697

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

PATVIRTINTA

Lietuvos Respublikos Vyriausybės 2003 m.

vasario 18 d. nutarimu Nr. 236(Lietuvos

Respublikos Vyriausybės 2004 m. gruodžio 2

d. nutarimo Nr. 1538 redakcija)

VALSTYBINĖS ŽEMĖS ŪKIO PASKIRTIES ŽEMĖS SKLYPŲ NUOMOS TAISYKLĖS

1. Valstybinės žemės ūkio paskirties žemės sklypus (toliau vadinama – žemės sklypai) turi teisę išsinuomoti Lietuvos Respublikos ir užsienio valstybių fiziniai ir juridiniai asmenys ar kitos užsienio organizacijos.

2. Pagal Valstybinės žemės ūkio paskirties žemės sklypų nuomos taisykles (toliau vadinama – šios Taisyklės) kaimo gyvenamojoje vietovėje ir po 1995 m. birželio 1 d. miestams priskirtose teritorijose išnuomojami:

2.1. įstatymų nustatyta tvarka suteikti ir naudojami asmeniniam ūkiui žemės sklypai, kurių šie fiziniai asmenys nepageidauja ar neturi teisės pirkti;

2.2. įstatymų nustatyta tvarka suteikti valstiečių ūkiui steigti ir naudojami žemės sklypai, kurių šie fiziniai asmenys nepageidauja ar neturi teisės pirkti;

2.3. įstatymų nustatyta tvarka suteikti tarnybinėms daloms žemės sklypai;

2.4. kiti žemės ūkio paskirties žemės sklypai, išskyrus mėgėjiško sodo teritorijoje esančius žemės sklypus, suformuoti pagal žemėvaldų projektus (planus) ar kitus teritorijų planavimo dokumentus ir įstatymų nustatyta tvarka įregistruoti Nekilnojamojo turto registre.

3. Miestų teritorijose (t. y. priskirtose miestų teritorijoms tiek iki 1995 m. birželio 1 d., tiek po tos datos) šių Taisyklių 2.4 punkte nurodyti žemės sklypai gali būti išnuomojami tik iki to laiko, kol pagal teritorijų planavimo dokumentus jie bus panaudoti ne žemės ūkio paskirčiai.

4. Įstatymų nustatyta tvarka suteikti ir naudojami asmeniniam ūkiui ir valstiečių ūkiui steigti žemės sklypai, jeigu šie fiziniai asmenys atsisako juos pirkti, taip pat tarnybinėms daloms suteikti žemės sklypai išnuomojami fiziniams asmenims, kuriems jie buvo suteikti, išskyrus šių Taisyklių 9.3 ir 9.4 punktuose nurodytus atvejus.

5. Mirus žemės sklypo naudotojui, teisę sudaryti valstybinės žemės nuomos sutartį įgyja jo įpėdiniai.

Tais atvejais, kai miršta žemės sklypo naudotojas, kuriam buvo suteiktas žemės sklypas tarnybinei dalai, ir darbo santykiai tarp šio asmens ir įmonės, įstaigos ar organizacijos, suteikusios tarnybinę dalą, iki jo mirties nebuvo nutrūkę, teisę išsinuomoti šį žemės sklypą įgyja toje kadastro vietovėje, kur yra išnuomojamas žemės sklypas, gyvenantys jo vaikai, sutuoktinis ar nedarbingi tėvai.

6. Žemės sklypai, kurių nenumatoma išnuomoti Lietuvos Respublikos žemės įstatymo (Žin., 1994, Nr. 34-620; 2004, Nr. 28- 868) 9 straipsnio 6 dalyje numatytoms reikmėms, išnuomojami be aukciono. Pirmumo teisę išsinuomoti žemės sklypus be aukciono turi:

6.1. fiziniai asmenys, įregistravę ūkininko ūkį Lietuvos Respublikos ūkininko ūkio įstatymo (Žin., 1999, Nr. 43-1358; 2002, Nr. 123-5537) nustatyta tvarka arba turintys dokumentą, patvirtinantį profesinį pasirengimą ūkininkauti, išduotą pagal Ūkininko arba jo partnerio (partnerių) profesinio pasirengimo ūkininkauti reikalavimus, patvirtintus žemės ūkio ministro 2003 m. kovo 31 d. įsakymu Nr. 3D-131 (Žin., 2003, Nr. 33-1388);

6.2. Lietuvos arba užsienio juridiniai asmenys ar kitos užsienio organizacijos – žemės ūkio produkcijos gamintojai, kurių metinės įplaukos iš prekinės žemės ūkio produkcijos realizavimo sudaro daugiau kaip 50 procentų visų gaunamų pajamų.

7. Jeigu keli vienodą pirmumo teisę turintys asmenys, nurodyti šių Taisyklių 6 punkte, pageidauja išsinuomoti tą patį žemės sklypą, žemės sklypas išnuomojamas tam asmeniui, kurio nuosavybės teise turimas ar iš valstybės nuomojamas žemės sklypas ribojasi su pageidaujamu išsinuomoti žemės sklypu. Jeigu tokių asmenų nėra arba jų yra keletas, žemės sklypas išnuomojamas asmeniui, anksčiau pateikusiam prašymą išsinuomoti žemės sklypą.

Jeigu keli asmenys, nenurodyti šių Taisyklių 6 punkte, pageidauja išsinuomoti tą patį žemės sklypą, šis žemės sklypas jiems išnuomojamas uždarajame aukcione.

Neužstatyti žemės sklypai, kuriuos numatoma grąžinti pagal įstatymus, reglamentuojančius piliečių nuosavybės teisių į išlikusį nekilnojamąjį turtą atkūrimą, iki jos sugrąžinimo privačion nuosavybėn gali būti išnuomojami be aukciono pagal šias Taisykles piliečiams, kuriems turi būti atkurtos nuosavybės teisės į šią žemę, o jiems atsisakius šis žemės sklypas gali būti išnuomojamas be aukciono kitiems asmenims.

8. Žemės nuomos terminas nustatomas nuomotojo ir nuomininko susitarimu, bet ne ilgesniam kaip 25 metų laikotarpiui.

Jeigu pagal teritorijų planavimo dokumentus žemės sklypą numatyta naudoti visuomenės poreikiams (ar ne žemės ūkio veiklai), šis žemės sklypas išnuomojamas tik iki to laiko, kol jis bus pradėtas naudoti šiems tikslams.

9. Tarnybinei dalai suteiktas žemės sklypas išnuomojamas:

9.1. Iki darbo santykių tarp darbuotojo ir įmonės, įstaigos ar organizacijos, suteikusios tarnybinę dalą, pabaigos.

9.2. Kai darbo santykiai su darbuotoju, kuriam suteikta tarnybinė dala, nutrūksta dėl to, kad darbuotojas įgyja teisę į senatvės ar i netekto darbingumo (invalidumo) pensiją, žemės sklypas jam gali būti išnuomojamas iki gyvos galvos.

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

9.3. Darbuotojo, kuriam suteikta tarnybinė dala ir kuris pašauktas į krašto apsaugos tarnybą arba mokosi darbovietės siuntimu, sutuoktiniui, vaikams ar tėvams žemės sklypas išnuomojamas ne ilgesniam kaip šio darbuotojo krašto apsaugos tarnybos atlikimo arba mokymosi terminui.

9.4. Mirusio darbuotojo, kuriam suteikta tarnybinė dala, vaikams, gyvenantiems toje kadastro vietovėje, kur yra išnuomojamas žemės sklypas, žemės sklypas išnuomojamas ne ilgiau kaip iki jų pilnametystės, o mirusio darbuotojo sutuoktiniui ar nedarbingiems tėvams, gyvenantiems toje kadastro vietovėje, kur yra išnuomojamas žemės sklypas, žemės sklypas gali būti išnuomotas iki gyvos galvos.

9.5. Šių Taisyklių 9.1-9.4 punktuose nurodytas nuomos terminas negali būti ilgesnis kaip 25 metais. Prireikus šių Taisyklių nustatyta tvarka žemės nuomos terminas pratęsiamas.

10. Kai pagal savivaldybės teritorijos bendrąjį ar specialųjį planą išnuomojamame žemės sklype (teritorijoje) numatyta plėtoti veiklą, neatitinkančią išnuomoto žemės sklypo pagrindinės tikslinės žemės naudojimo paskirties, naudojimo būdo ir (ar) pobūdžio, valstybinės žemės nuomos sutartyje gali būti numatyta galimybė keisti išnuomoto žemės sklypo pagrindinę tikslinę žemės naudojimo paskirtį, naudojimo būdą ir (ar) pobūdį į pagrindinę tikslinę žemės naudojimo paskirtį, naudojimo būdą ir (ar) pobūdį, nurodytus savivaldybės teritorijos bendrajame ar specialiajame plane. Jeigu savivaldybės teritorijos bendrajame ar specialiajame plane nurodyta tik teritorijos, į kurią patenka išnuomotas žemės sklypas, pagrindinė tikslinė žemės naudojimo paskirtis ir naudojimo būdas, valstybinės žemės nuomos sutartyje kartu su esamais išnuomojamo žemės sklypo pagrindine tiksline žemės naudojimo paskirtimi, naudojimo būdu ir (ar) pobūdžiu įrašoma tik pagrindinė tikslinė žemės naudojimo paskirtis ir naudojimo būdas, į kuriuos gali būti keičiama esama paskirtis ir būdas, ir numatoma sąlyga, jog išnuomoto žemės sklypo naudojimo pobūdis bus pakeistas pagal Lietuvos Respublikos teritorijų planavimo įstatymo (Žin., 1995, Nr. 107-2391; 2004, Nr. 21-617) nustatyta tvarka parengtą detalųjį planą.

Kai pagal savivaldybės teritorijos bendrąjį ar specialųjį planą išnuomotame žemės sklype (teritorijoje) numatyta plėtoti veiklą, neatitinkančią išnuomoto žemės sklypo pagrindinės tikslinės žemės naudojimo paskirties, naudojimo būdo ir (ar) pobūdžio, tačiau sudarytoje valstybinės žemės nuomos sutartyje nenumatyta galimybė keisti išnuomoto žemės sklypo pagrindinės tikslinės žemės naudojimo paskirties, naudojimo būdo ir (ar) pobūdžio, valstybinės žemės nuomos sutartis pakeičiama šalių susitarimu (nuomininko ar nuomotojo prašymu), numatant nuomininko ar nuomotojo teisę keisti išnuomoto žemės sklypo pagrindinę tikslinę žemės naudojimo paskirtį, naudojimo būdą ir (ar) pobūdį.

Pakeitus išnuomoto valstybinės žemės sklypo pagrindinę tikslinę žemės naudojimo paskirtį, naudojimo būdą ir (ar) pobūdį, nuomotojas, remdamasis detaliuoju planu, perskaičiuoja išnuomoto žemės sklypo vertę ir patikslina išnuomoto žemės sklypo kadastro duomenis Nekilnojamojo turto kadastre, o įrašus – Nekilnojamojo turto registre. Patikslinus išnuomoto žemės sklypo kadastro duomenis, šalių susitarimu keičiama valstybinės žemės nuomos sutartis.

11. Pasibaigus valstybinės žemės nuomos sutarties terminui, jeigu pagal teritorijų planavimo dokumentą žemės sklypo nenumatoma naudoti kitoms reikmėms, nuomininkas, tvarkingai vykdęs pagal šią sutartį prisiimtus įsipareigojimus ir pageidaujantis ją atnaujinti, prieš 3 mėnesius iki sutarties termino pabaigos pateikęs prašymą atnaujinti sutartį, turi pirmenybės teisę ją atnaujinti nesilaikant šių Taisyklių 6 punkte nustatytos pirmumo teisės išsinuomoti žemės sklypą. Valstybinės žemės nuomotojui per mėnesį nuo prašymo atnaujinti žemės nuomos sutartį gavimo dienos priėmus sprendimą ją atnaujinti, pagal šias Taisykles sudaroma nauja valstybinės žemės nuomos sutartis.

12. Nepasibaigus valstybinės žemės nuomos sutarties terminui, bet ne vėliau kaip prieš 3 mėnesius iki šios sutarties termino pabaigos, nuomininkas, tvarkingai vykdantis pagal šią sutartį prisiimtus įsipareigojimus, gali prašyti vieną kartą pratęsti ją ne ilgesniam negu sutartyje nustatytam terminui, jeigu pagal teritorijų planavimo dokumentus nuomojamo žemės sklypo nenumatyta panaudoti kitoms reikmėms. Valstybinės žemės nuomotojui per mėnesį nuo prašymo pratęsti žemės nuomos terminą gavimo dienos priėmus sprendimą jį pratęsti, šalių susitarimu keičiama valstybinės žemės nuomos sutartis.

13. Žemės sklypus išnuomoja ir valstybinės žemės nuomos sutartis pasirašo apskrities viršininkas arba jo paskirtas apskrities viršininko administracijos darbuotojas. Žemės sklypų nuomą organizuoja apskrities viršininko administracijos žemės tvarkymo departamento teritorinis žemėtvarkos skyrius (toliau vadinama – žemėtvarkos skyrius).

Žemėtvarkos skyrius per 30 kalendorinių dienų nuo prašymo išnuomoti žemės sklypą ir šių Taisyklių 14.3-14.10 bei 14.12 punktuose nurodytų dokumentų gavimo dienos raštu informuoja prašymą išnuomoti žemės sklypą pateikusį asmenį, ar bus rengiami dokumentai nuomos sutarčiai sudaryti. Jeigu atsisakoma rengti dokumentus nuomos sutarčiai sudaryti, nurodomi atsisakymo motyvai.

Apskrities viršininko sprendimas išnuomoti žemės sklypą turi būti priimtas ne vėliau kaip per 6 mėnesius nuo žemėvaldų projekto (plano) ar kito teritorijų planavimo dokumento patvirtinimo dienos.

14. Žemėtvarkos skyrius organizuoja žemės sklypo išnuomojimą, turėdamas šiuos dokumentus ir informaciją:

14.1. žemėvaldų projektą (planą) ar kitą teritorijų planavimo dokumentą, patvirtinantį apskrities viršininko įsakymą, kurio priede nurodytas tame projekte suformuoto nuomoti žemės sklypo numeris, plotas, jį pageidavusio išsinuomoti fizinio asmens vardas ir pavardė, asmens kodas, adresas; Lietuvos ar užsienio juridinio asmens ar kitos užsienio organizacijos pavadinimas, kodas ir buveinė;

14.2. informaciją apie žemės sklypo panaudojimą ne žemės ūkio paskirčiai, numatytą teritorijų planavimo dokumentuose, kai išnuomojamas žemės sklypas yra miesto teritorijoje arba prašoma pratęsti žemės nuomos terminą ar atnaujinti valstybinės žemės nuomos sutartį;

14.3. Neteko galios nuo 2009-07-31

Papunkčio naikinimas:

Nr. 780, 2009-07-15, Žin. 2009, Nr. 90-3850 (2009-07-30), i. k. 1091100NUTA00000780

14.4. prašymą išnuomoti žemės sklypą, kuriame turi būti nurodyta:

14.4.1. Lietuvos Respublikos juridinio asmens teisinė forma, pavadinimas, kodas ir buveinė (jeigu žemės sklypą pageidauja išsinuomoti Lietuvos Respublikos juridinis asmuo), arba užsienio juridinio asmens ar kitos užsienio organizacijos teisinė forma, pavadinimas, kodas, buveinė, taip pat Lietuvoje įsteigtos atstovybės ar filialo pavadinimas, kodas ir buveinė (jeigu žemės sklypą pageidauja išsinuomoti užsienio juridinis asmuo ar kita užsienio organizacija, įsteigę Lietuvoje atstovybę ar filialą);

14.4.2. žemės sklypo plotas;

14.4.3. vietovė, kurioje yra žemės sklypas;

14.4.4. jeigu šiame žemės sklype yra statinių ar įrenginių, – jų unikalūs numeriai;

14.4.5. ar asmuo nuomoja iš valstybės arba nuosavybės teise valdo žemės sklypą, kuris ribojasi su pageidaujamu išsinuomoti žemės sklypu, ir tokio žemės sklypo kadastro ar unikalų numerį (kai asmuo pageidauja išsinuomoti žemės sklypą, kuris ribojasi su nuomojamu iš valstybės arba nuosavybės teise valdomu žemės sklypu);

14.4.6. ar asmuo, pageidaujantis pirkti žemės sklypą, yra įregistravęs ūkininko ūkį (kai fizinis asmuo pageidauja išsinuomoti žemės sklypą pirmumo teise);

14.4.7. pageidaujamas nuomos terminas;

Papunkčio pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

14.5. žemės sklypo suteikimą ar naudojimo teisę patvirtinančius dokumentus (jeigu žemės sklypas buvo suteiktas naudotis);

14.6. Neteko galios nuo 2009-07-31

Papunkčio naikinimas:

Nr. 780, 2009-07-15, Žin. 2009, Nr. 90-3850 (2009-07-30), i. k. 1091100NUTA00000780

Papunkčio pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

14.7. užsienio juridinio asmens arba kitos užsienio organizacijos registravimo pažymėjimą arba jį atitinkantį dokumentą, išskyrus tuos atvejus, kai naudojamą žemės sklypą pageidauja išsinuomoti užsienio juridinis asmuo ar kita užsienio organizacija, įsteigę Lietuvoje atstovybę ar filialą (jeigu išnuomoti žemės sklypą prašo užsienio juridinis asmuo arba kita užsienio organizacija);

Papunkčio pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

14.8. dokumentą, patvirtinantį profesinį pasirengimą ūkininkauti, išduotą pagal Ūkininko arba jo partnerio (partnerių) profesinio pasirengimo ūkininkauti reikalavimus, (jeigu fizinis asmuo pageidauja išsinuomoti žemės sklypą pirmumo teise);

Papunkčio pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

14.9. Lietuvos arba užsienio juridinio asmens arba kitos užsienio organizacijos paskutinių metų metinį balansą ir pažymą apie žemės ūkio veiklos subjekto pajamas per praėjusius kalendorinius metus, sudarytą pagal Žemės ūkio veiklos subjektų pajamų dalies, gaunamos iš žemės ūkio veiklos, įvertinimo metodiką, patvirtintą žemės ūkio ministro 2003 m. vasario 26 d. įsakymu Nr. 3D-66 (Žin., 2003, Nr. 22-936) (jeigu Lietuvos arba užsienio juridinis asmuo arba kita užsienio organizacija pageidauja išsinuomoti žemės sklypą pirmumo teise);

14.10. paveldėjimo teisės liudijimą (jeigu teisę sudaryti valstybinės žemės nuomos sutartį įgyja mirusio naudotojo įpėdiniai);

14.11. savivaldybės tarybos sprendimą dėl nuomos mokesčio tarifo ir nuomos mokesčio mokėjimo terminų;

14.12. asmens tapatybę patvirtinantį dokumentą (jeigu žemės sklypą pageidauja išsinuomoti fizinis asmuo).

15. Šių Taisyklių 14.3-14.10 bei 14.12 punktuose nurodytus dokumentus pateikia asmenys, pageidaujantys ir turintys teisę išsinuomoti žemės sklypus, o šių Taisyklių 14.2 ir 14.11 punktuose nurodytus dokumentus – savivaldybė, kuri šiuos dokumentus ir informaciją pateikia per 20 darbo dienų nuo žemėtvarkos skyriaus prašymo juos pateikti gavimo dienos.

Pateikiamos šių Taisyklių 14 punkte nurodytų dokumentų kopijos turi būti patvirtintos įstatymų nustatyta tvarka.

Užsienio valstybėse išduoti užsienio juridinių asmenų ar kitų užsienio organizacijų dokumentai turi būti legalizuoti pagal Konsulinio dokumentų legalizavimo instrukciją, patvirtintą Užsienio reikalų ministerijos 1997 m. liepos 21 d. įsakymu Nr. 39 (Žin., 1997, Nr. 78-2001), išskyrus dokumentus, patvirtintus pažyma (Apostille), numatyta Konvencijoje dėl užsienio valstybėse išduotų dokumentų legalizavimo panaikinimo (Žin., 1997, Nr. 68- 1699), t. y. 1961 metų Hagos konvencijoje, ir kitais Lietuvos Respublikos tarptautinių sutarčių numatytais atvejais.

16. Žemėtvarkos skyrius, gavęs dokumentus, nurodytus šių Taisyklių 14 punkte, per 20 darbo dienų: sutikrina asmens pateiktus duomenis su Juridinių asmenų registro duomenimis, patvirtinančiais Lietuvos Respublikos juridinio asmens įregistravimą (jeigu žemės sklypą pageidauja išsinuomoti Lietuvos Respublikos juridinis asmuo), arba su Juridinių asmenų registro duomenimis, patvirtinančiais užsienio juridinio asmens ar kitos užsienio organizacijos Lietuvoje įsteigtos atstovybės ar filialo registravimą ir informaciją apie atstovybę ar filialą įsteigusį asmenį (jeigu naudojamą žemės sklypą pageidauja išsinuomoti užsienio juridinis asmuo ar kita užsienio organizacija, įsteigę Lietuvoje atstovybę ar filialą), taip pat su Nekilnojamojo turto registro duomenimis, patvirtinančiais statinių ir įrenginių, esančių žemės sklype, daiktinių teisių į juos, šių teisių suvaržymų ir juridinių faktų įregistravimą, taip pat žemės sklypo, kuris ribojasi su norimu išsinuomoti žemės sklypu, daiktinių teisių į jį, šių teisių suvaržymų ir juridinių faktų įregistravimą (kai asmuo pageidauja išsinuomoti žemės sklypą, kuris ribojasi su nuomojamu iš valstybės arba nuosavybės teise valdomu žemės sklypu); prideda Juridinių asmenų registro ir Nekilnojamojo turto registro centrinio duomenų banko išrašus prie asmens pateikto prašymo ir kitų dokumentų, nurodytų šių Taisyklių 14 punkte, taip pat atlieka šiuos darbus:

Punkto pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

16.1. pasiūlo žemės nuomos terminą;

16.2. įregistruoja žemės sklypą Nekilnojamojo turto registre;

16.3. parengia valstybinės žemės nuomos sutarties (šių Taisyklių priedas) projektą.

17. Valstybinės žemės nuomos sutartyje turi būti nurodyta:

17.1. žemės nuomotojas;

17.2. žemės nuomininkas;

17.3. žemės sklypo, įregistruoto Nekilnojamojo turto registre, kadastro duomenys;

17.4. žemės sklypo nuomos terminas;

17.5. pagrindinė tikslinė žemės naudojimo paskirtis, naudojimo būdas ir (ar) pobūdis ir šių Taisyklių 10 punkte antrojoje pastraipoje nustatytu atveju numatyta galimybė keisti pagrindinę tikslinę žemės naudojimo paskirtį, žemės sklypo naudojimo būdą ir (ar) pobūdį;

17.6. išnuomojamoje žemėje esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos, informacija apie tai, kam pastatai ar įrenginiai bus naudojami pasibaigus žemės nuomos terminui;

17.7. įstatymų leidžiamos išnuomojamoje žemėje esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos;

17.8. specialiosios žemės ir miško naudojimo sąlygos;

17.9. žemės naudojimo apribojimai;

17.10. žemės servitutai;

17.11. žemės nuomos mokesčio dydis ir mokėjimo terminai.

Nuomotojas turi teisę kas 3 metus Lietuvos Respublikos Vyriausybės 1999 m. vasario 24 d. nutarimo Nr. 205 (Žin., 1999, Nr. 21-597; 2002, Nr. 102-4574) nustatyta tvarka perskaičiuoti išnuomoto be aukciono žemės sklypo vertę, nuo kurios skaičiuojamas žemės nuomos mokestis;

Papunkčio pakeitimai:

Nr. 890, 2008-09-03, Žin., 2008, Nr. 107-4095 (2008-09-18), i. k. 1081100NUTA00000890

17.12. kiti nuomotojo ir nuomininko įsipareigojimai, susiję su nuomojamo žemės sklypo naudojimu ir grąžinimu pasibaigus valstybinės žemės nuomos sutarčiai;

17.13. valstybinės žemės nuomos sutarties nutraukimo prieš terminą sąlygos.

Valstybinės žemės nuomos sutartyje turi būti įrašoma, kad sutartis prieš terminą nutraukiama nuomotojo reikalavimu, jeigu žemės nuomininkas naudoja žemę ne pagal sutartyje numatytą pagrindinę tikslinę žemės naudojimo paskirtį, naudojimo būdą ir (ar) pobūdį arba keičiama pagrindinė tikslinė žemės naudojimo paskirtis, naudojimo būdas ir (ar) pobūdis, išskyrus atvejus, kai sąlyga dėl pagrindinės tikslinės žemės naudojimo paskirties, naudojimo būdo ir (ar) pobūdžio keitimo yra numatyta valstybinės žemės nuomos sutartyje. Tuo atveju, kai šioje sutartyje numatyta galimybė keisti pagrindinę tikslinę žemės naudojimo paskirtį, naudojimo būdą ir (ar) pobūdį, kartu turi būti nustatoma nuomotojo pareiga, vadovaujantis parengtu ir patvirtintu detaliuoju planu, patikslinti išnuomoto žemės sklypo kadastro duomenis Nekilnojamojo turto kadastre, numatant, kad kadastro duomenys keičiami šalies, inicijavusios detaliojo plano, pagal kurį pakeista pagrindinė tikslinė žemės naudojimo paskirtis, naudojimo būdas ir (ar) pobūdis, rengimą, lėšomis, taip pat sutarties šalių pareiga pagal pakeistus išnuomoto žemės sklypo kadastro duomenis pakeisti valstybinės žemės nuomos sutartį;

17.14. atsakomybė už valstybinės žemės nuomos sutarties pažeidimus;

17.15. sąlyga, kad savivaldybės tarybai pakeitus žemės nuomos mokesčio tarifą, sumažinus valstybinės žemės nuomos sutartyje nustatytą nuomos mokestį arba nuo jo atleidus, taip pat pakeitus žemės nuomos mokesčio mokėjimo terminus šios sutarties šalys privalo vadovautis savivaldybės tarybos sprendimais. Valstybinės žemės nuomotojas savivaldybės tarybos sprendimo pakeisti žemės nuomos mokesčio tarifą ar sumažinti valstybinės žemės nuomos sutartyje nustatytą žemės nuomos mokestį pagrindu perskaičiuoja žemės nuomos mokesčio dydį;

17.16. nuomininko pareiga valstybinės žemės nuomos sutartį per 3 mėnesius nuo šios sutarties sudarymo dienos savo lėšomis įregistruoti Nekilnojamojo turto registre ir tai, kad jam neįvykdžius šios sąlygos apskrities viršininkas reikalaus pašalinti sutarties sąlygų pažeidimus arba nutraukti valstybinės žemės nuomos sutartį prieš terminą.

18. Valstybinės žemės nuomos sutarties projekte nurodoma, kad nuomininkas gali subnuomoti išnuomotą žemės sklypą tik gavęs rašytinį nuomotojo sutikimą ir tik pagal šioje sutartyje nustatytus reikalavimus bei sąlygas.

19. Žemėtvarkos skyrius parengtą valstybinės žemės nuomos sutarties projektą per 20 darbo dienų suderina su nuomininku, kuris raštu patvirtina, kad sutinka su valstybinės žemės nuomos sutarties projekte išdėstytomis žemės sklypo nuomos sąlygomis. Suderintą su nuomininku valstybinės žemės nuomos sutarties projektą (kartu su prašymu išnuomoti žemės sklypą), parengtą žemės sklypo planą ir šių Taisyklių 14 punkte nurodytus dokumentus žemėtvarkos skyrius per 20 darbo dienų pateikia apskrities viršininkui.

Apskrities viršininkas per 10 darbo dienų nuo šių dokumentų pateikimo priima sprendimą išnuomoti žemės sklypą arba prašymo netenkinti, tai įformindamas įsakymu. Jeigu priimamas sprendimas prašymo netenkinti, įsakyme išdėstomi šio sprendimo motyvai ir nurodoma, kad įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka. Jeigu priimamas sprendimas žemės sklypą išnuomoti, įsakyme nurodoma, kad žemės sklypą leidžiama išnuomoti valstybinės žemės nuomos sutarties projekte nurodytomis sąlygomis (arba su atitinkamais tų sąlygų papildymais ir pakeitimais).

20. Jeigu valstybinės žemės sklypas išnuomojamas dviem ar daugiau asmenų, valstybinės žemės nuomos sutartį pasirašo visi nuomininkai (arba vienas iš jų, pateikęs notaro patvirtintą įgaliojimą atstovauti kitiems nuomininkams).

21. Žemėtvarkos skyrius per 5 darbo dienas po apskrities viršininko sprendimo išnuomoti žemės sklypą priėmimo įteikia nuomininkui pranešimą (pasirašytinai arba registruotu laišku su įteikimu), kur ir kada jis turi atvykti pasirašyti valstybinės žemės nuomos sutarties. Valstybinės žemės nuomos sutartį pasirašo apskrities viršininkas arba jo paskirtas apskrities viršininko administracijos darbuotojas. Prie valstybinės žemės nuomos sutarties pridedamas žemės sklypo planas, kuris yra neatskiriama sudedamoji šios sutarties dalis.

Valstybinės žemės nuomos sutartis pasirašoma sutartu laiku, tačiau ne vėliau kaip per 3 mėnesius nuo žemėtvarkos skyriaus pranešimo gavimo.

Jeigu nuomininkas per 3 mėnesius nuo žemėtvarkos skyriaus pranešimo atvykti pasirašyti valstybinės žemės nuomos sutarties gavimo neatvyksta jos pasirašyti, apskrities viršininkas priima naują sprendimą neišnuomoti valstybinės žemės sklypo, išskyrus atvejus, kai nuomojami šių Taisyklių 2.1–2.3 punktuose nurodyti žemės sklypai. Apskrities viršininkui priėmus sprendimą neišnuomoti žemės sklypo, šis žemės sklypas valdomas, naudojamas ir juo disponuojama teisės aktų nustatyta tvarka.

Punkto pakeitimai:

Nr. 1280, 2009-10-07, Žin., 2009, Nr. 124-5329 (2009-10-17), i. k. 1091100NUTA00001280

22. Valstybinės žemės nuomos sutarties sudarymo išlaidos, įskaitant atlyginimą notarui, jeigu nuomininkas pageidauja sudaryti notarinės formos valstybinės žemės nuomos sutartį, apmokamos nuomininko lėšomis.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

23. Jeigu žemės sklypas išnuomojamas aukcione, aukcionas organizuojamas pagal Valstybinės žemės ūkio paskirties žemės sklypų pardavimo ir nuomos aukcionų organizavimo taisykles, patvirtintas šiuo nutarimu.

______________

Priedo pakeitimai:

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

Valstybinės žemės ūkio paskirties žemės

sklypų nuomos taisyklių

priedas

(Sutarties pavyzdys)

VALSTYBINĖS ŽEMĖS NUOMOS SUTARTIS

_______________Nr.________

(data)

__________________________

(sudarymo vieta)

Lietuvos Respublikos valstybė, atstovaujama

(apskrities pavadinimas)

apskrities viršininko

(vardas ir pavardė)

arba jo paskirto

(pareigos, vardas ir pavardė, asmens kodas)

pagal	, toliau

(paskyrimo pagrindas, dokumento data, numeris)

vadinama nuomotoju, ir

(fizinio asmens vardas ir pavardė, asmens kodas, adresas; juridinio asmens ar kitos užsienio organizacijos

,

Tisinė forma, pavadinimas, kodas, buveinės adresas)

toliau vadinamas (-i) nuomininku, atstovaujamas (-i)* Pildoma, kai nuomotojui ir (ar) nuomininkui atstovauja jų įgaliotieji asmenys.

(vardas ir pavardė, asmens kodas, adresas)

pagal

, sudarėme

(atstovavimo pagrindas, dokumento data, numeris)

šią sutartį:

Preambulės pakeitimai:

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

1. Nuomotojas išnuomoja, o nuomininkas išsinuomoja	ha

(plotas skaičiais – 0, 0001 hektaro tikslumu)

ploto žemės sklypą Nr. ____________________, esantį

(kadastro numeris)

.

(adresas – gatvė, kaimas, miestas, rajonas)

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

2. Žemės sklypas išnuomojamas

(nuomos terminas)

metams, skaičiuojant nuo šios sutarties sudarymo dienos, bet ne ilgiau kaip iki sprendimo paimti žemės sklypą visuomenės poreikiams priėmimo dienos, jeigu pagal teritorijų planavimo dokumentus numatyta naudoti žemės sklypą visuomenės poreikiams, arba iki sprendimo atkurti nuosavybės teises priėmimo dienos, jeigu į šį žemės sklypą numatyta atkurti nuosavybės teises pagal Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymą (Žin., 1997, Nr. 65-1558), arba iki žemės sklypo panaudojimo ne žemės ūkio paskirčiai (veiklai) dienos, jeigu žemės sklypas yra miesto teritorijoje ir pagal teritorijų planavimo dokumentus numatyta šį žemės sklypą panaudoti ne žemės ūkio paskirčiai (veiklai)** Jeigu išnuomojamas tarnybinei dalai suteiktas žemės sklypas, nurodoma, kad žemės sklypas išnuomojamas iki darbo santykių tarp darbuotojo ir įmonės, įstaigos ar organizacijos, suteikusios tarnybinę dalą, pabaigos, išskyrus atvejus, kai darbo santykiai su asmeniu, kuriam suteikta tarnybinė dala, nutrūksta dėl to, kad darbuotojas įgyja teisę į senatvės ar netekto darbingumo (invalidumo) pensiją. Jeigu žemės sklypas išnuomojamas darbuotojo, kuriam suteikta tarnybinė dala ir kuris pašauktas į krašto apsaugos tarnybą arba mokosi darbdavio siuntimu, sutuoktiniui, vaikams ar tėvams, nurodoma, kad jiems žemės sklypas išnuomojamas ne ilgesniam kaip šio darbuotojo krašto apsaugos tarnybos atlikimo ar mokymosi terminui. Jeigu žemės sklypas išnuomojamas mirusio darbuotojo, kuriam suteikta tarnybinė dala, vaikams, nurodoma, kad žemės sklypas jiems išnuomojamas ne ilgiau kaip iki jų pilnametystės, o jeigu žemės sklypas išnuomojamas mirusio darbuotojo sutuoktiniui ar nedarbingiems tėvams, gyvenantiems toje kadastro vietovėje, kur yra išnuomojamas žemės sklypas, – jiems iki gyvos galvos. Visais atvejais nurodoma, kad nuomos terminas negali būti ilgesnis kaip 25 metai. .

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

3. Išnuomojamo žemės sklypo pagrindinė tikslinė žemės naudojimo paskirtis, naudojimo būdas ir (ar) pobūdis

.

Galimybė keisti žemės sklypo naudojimo būdą ir (ar) pobūdį, numatytus pagal savivaldybės ar jos teritorijos bendrąjį ar specialųjį planą

.

4. Išnuomojamoje žemėje esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos, taip pat pastatų ir įrenginių paskirtis, pasibaigus žemės nuomos terminui

.

5. Išnuomojamoje žemėje esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos

.

6. Specialiosios žemės ir miško naudojimo sąlygos*** Jeigu žemės sklypas yra saugomoje teritorijoje, papildomai nurodomas saugomos teritorijos pavadinimas, nekilnojamosios kultūros vertybės kodas ir šios vertybės specialiosios naudojimo sąlygos.

.

7. Kiti žemės naudojimo apribojimai

.

8. Žemės servitutai

.

9. Žemės sklypo vertė _____________________________________________________ Lt.

(suma skaičiais ir žodžiais)

Nuomotojas turi teisę kas 3 metus Lietuvos Respublikos Vyriausybės 1999 m. vasario 24 d. nutarimo Nr. 205 nustatyta tvarka perskaičiuoti išnuomoto be aukciono žemės sklypo vertę, nuo kurios skaičiuojamas žemės nuomos mokestis.

Punkto pakeitimai:

Nr. 890, 2008-09-03, Žin., 2008, Nr. 107-4095 (2008-09-18), i. k. 1081100NUTA00000890

10. Metinio žemės nuomos mokesčio dydis**** Jeigu žemės sklypas išnuomojamas aukcione, nurodomas metinis žemės nuomos mokestis.	Lt.

11. Žemės nuomos mokesčio mokėjimo terminai	.

12. Kiti nuomotojo ir nuomininko įsipareigojimai, susiję su nuomojamo žemės sklypo naudojimu ir grąžinimu pasibaigus šiai sutarčiai	.

13. Atsakomybė už šios sutarties pažeidimus

.

14. Nuomininkas įsipareigoja laikytis šios sutarties ir įstatymų. Už jų nevykdymą jis atsako pagal įstatymus.

15. Įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ar kitiems reikalavimams, šios sutarties šalys privalo vadovautis priimtais pakeitimais. Savivaldybės tarybai pakeitus žemės nuomos mokesčio tarifą, sumažinus šioje sutartyje nustatytą nuomos mokestį arba nuo jo atleidus, taip pat pakeitus žemės nuomos mokesčio mokėjimo terminus, šios sutarties šalys privalo vadovautis savivaldybės tarybos sprendimais. Nuomotojas savivaldybės tarybos sprendimo pakeisti žemės nuomos mokesčio tarifą ar sumažinti šioje sutartyje nustatytą žemės nuomos mokestį pagrindu perskaičiuoja žemės nuomos mokesčio dydį.

16. Ši sutartis prieš terminą nutraukiama, jeigu žemės nuomininkas naudoja žemę ne pagal sutartyje numatytą žemės sklypo pagrindinę tikslinę žemės naudojimo paskirtį, naudojimo būdą ir (ar) pobūdį arba keičiami pagrindinė tikslinė žemės naudojimo paskirtis, naudojimo būdas ir (ar) pobūdis, išskyrus atvejus, kai sutartyje yra numatytas žemės sklypo naudojimo būdo ir (ar) pobūdžio keitimas, taip pat kitais Lietuvos Respublikos civilinio kodekso ir įstatymų nustatytais atvejais.

17. Pagal šią sutartį pakeitus žemės sklypo pagrindinę tikslinę žemės naudojimo paskirtį, naudojimo būdą ir (ar) pobūdį, nuomotojas, vadovaudamasis parengtu ir patvirtintu detaliuoju planu, turi patikslinti išnuomoto žemės sklypo kadastro duomenis Nekilnojamojo turto kadastre. Kadastro duomenys keičiami šalies, inicijavusios detaliojo plano, pagal kurį pakeista pagrindinė tikslinė žemės naudojimo paskirtis, naudojimo būdas ir (ar) pobūdis, rengimą, lėšomis.

Sutarties šalys įsipareigoja pagal pakeistus išnuomoto žemės sklypo kadastro duomenis pakeisti šią sutartį.

18. Prie šios sutarties pridedamas išnuomojamo žemės sklypo planas M 1:	, kaip

neatskiriama sudedamoji šios sutarties dalis.

19. Šią sutartį nuomininkas savo lėšomis per 3 mėnesius nuo jos sudarymo dienos įregistruoja Nekilnojamojo turto registre. Nuomininkui neįvykdžius šios sąlygos, nuomotojas reikalaus pašalinti sutarties sąlygų pažeidimus arba nutraukti šią sutartį prieš terminą.

20. Ši sutartis sudaryta	egzemplioriais, kurių vienas paliekamas

apskrities

(apskrities pavadinimas)

viršininkui, kiti _____________ egzemplioriai įteikiami

.

(nuomininko ar jam atstovaujančio asmens vardas ir pavardė)

Nuomotojas	(Parašas)	(Vardas ir pavardė)

A. V.

Nuomininkas	(Parašas)	(Vardas ir pavardė)

A. V.	(tik juridinio asmens)

______________

Priedo pakeitimai:

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

PATVIRTINTA

Lietuvos Respublikos Vyriausybės 2003 m.

vasario 18 d. nutarimu Nr. 236 (Lietuvos espublikos Vyriausybės

2004 m. gruodžio 2 d. nutarimo Nr. 1538 redakcija)

VALSTYBINĖS ŽEMĖS ŪKIO PASKIRTIES ŽEMĖS SKLYPŲ PARDAVIMO IR

NUOMOS AUKCIONŲ ORGANIZAVIMO TAISYKLĖS

1. Valstybinės žemės ūkio paskirties žemės sklypų pardavimo ir nuomos aukcionų organizavimo taisyklės (toliau vadinama – šios Taisyklės) reglamentuoja valstybinės žemės ūkio paskirties žemės sklypų pardavimo ir nuomos (toliau vadinama – žemės sklypai) uždarojo ir atvirojo aukciono (toliau vadinama – aukcionas) organizavimą ir vykdymą.

2. Pagal žemėvaldų projektus (planus) ar kitus teritorijų planavimo dokumentus parengiamas aukcione parduodamo ar išnuomojamo žemės sklypo planas, o žemės sklypas įregistruojamas Nekilnojamojo turto registre kaip valstybinė žemė.

3. Aukcionus organizuoja ir vykdo aukciono komisija, sudaryta apskrities viršininko ne mažiau kaip iš 3 asmenų (vienas iš jų skiriamas aukciono komisijos pirmininku). Į aukciono komisiją skiriami apskrities viršininko administracijos žemės tvarkymo departamento teritorinio žemėtvarkos skyriaus (toliau vadinama – žemėtvarkos skyrius) darbuotojai.

4. Jeigu žemės sklypas parduodamas arba išnuomojamas uždarajame aukcione, aukciono komisija praneša šiems asmenims apie jų teisę dalyvauti uždarajame aukcione, nurodydama, kad aukciono objektas bus parduotas už didžiausią pasiūlytą kainą (išnuomotas už didžiausią pasiūlytą metinį žemės nuomos mokestį).

Jeigu žemės sklypas parduodamas arba išnuomojamas atvirajame aukcione, aukciono komisija apie žemės sklypo pardavimą arba nuomą skelbia Informaciniame privatizavimo biuletenyje, kurį leidžia valstybės įmonė Valstybės turto fondas.

5. Jeigu žemės sklypas parduodamas arba išnuomojamas atvirajame aukcione, Informaciniame privatizavimo biuletenyje ir pranešime, kuris siunčiamas asmenims, turintiems teisę dalyvauti uždarajame aukcione, nurodoma ši informacija:

5.1. žemės sklypo vieta (adresas), numeris, plotas, kadastro duomenys (jeigu žemės sklypas išnuomojamas, turi būti nurodyta, koks numatomas žemės nuomos terminas);

5.2. pagrindinė tikslinė žemės naudojimo paskirtis, naudojimo būdas ir (ar) pobūdis, specialiosios žemės sklypo naudojimo sąlygos, servitutai, ūkinės veiklos apribojimai;

5.3. aukciono vieta, data ir laikas;

5.4. žemės sklypo pradinė pardavimo kaina, apskaičiuota Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ (Žin., 1999, Nr. 21-597; 2002, Nr. 102-4574) nustatyta tvarka; jeigu žemės sklypas išnuomojamas, – pradinis metinio žemės nuomos mokesčio dydis ir žemės nuomos mokesčio mokėjimo terminai. Pradinį nuomos mokesčio tarifą ir nuomos mokesčio mokėjimo terminus nustato savivaldybė;

5.5. žemėtvarkos skyriaus adresas ir telefono numeris;

5.6. kredito įstaigos (skyriaus, filialo), kurioje atidaryta sąskaita atsiskaityti už įsigyjamą aukcione žemės sklypą, pavadinimas, kodas, adresas ir sąskaitos numeris;

5.7. data, iki kada pageidaujantys dalyvauti aukcione asmenys turi pateikti paraiškas dalyvauti aukcione ir aukciono dokumentus;

5.8. kita informacija, jeigu aukciono komisija mano, kad šią informaciją būtina nurodyti.

6. Asmuo, pageidaujantis dalyvauti aukcione, raštu informuoja apie tai aukciono komisiją ne vėliau kaip likus 3 darbo dienoms iki aukciono, sumoka pradinį įnašą – 5 procentus žemės sklypo pradinės pardavimo kainos arba pradinio metinio žemės nuomos mokesčio dydžio ir užklijuotame voke (ant voko užrašomas aukciono komisijos pavadinimas ir adresas, žemės sklypo kadastro numeris, aukciono vykdymo data ir nuoroda „Su aukciono dokumentais“) pateikia aukciono komisijai:

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

6.1. paraišką dėl dalyvavimo žemės sklypo pardavimo ar nuomos aukcione (šių Taisyklių 1 priedas).

Paraiškoje nurodoma siūloma žemės sklypo kaina, kuri negali būti mažesnė už šių Taisyklių 5.4 punkte nurodytą žemės sklypo pradinę pardavimo kainą, arba siūlomas metinis žemės nuomos mokestis, kuris negali būti mažesnis už šių Taisyklių 5.4 punkte nurodytą pradinį metinio žemės nuomos mokesčio dydį;

6.2. asmens tapatybę patvirtinančio dokumento ar Lietuvos arba užsienio juridinio asmens ar kitos užsienio organizacijos registravimo pažymėjimo, ar jį atitinkančio dokumento įstatymų nustatyta tvarka patvirtintą kopiją;

6.3. nustatytąja tvarka patvirtintą įgaliojimą, jeigu aukciono dalyviui atstovauja kitas asmuo. Jeigu aukciono dalyvis yra fizinis asmuo, įgaliojimas turi būti patvirtintas notaro;

6.4. kredito įstaigos (skyriaus, filialo) išduotą dokumentą, patvirtinantį, kad sumokėtas pradinis įnašas;

6.5. kredito įstaigos (skyriaus, filialo) sąskaitos, į kurią aukciono komisija turi pervesti grąžinamą pradinį įnašą, numerį, kredito įstaigos pavadinimą, kodą ir adresą.

7. Vokai su gautais dokumentais ir paraiškomis registruojami pažymoje apie valstybinės žemės ūkio paskirties žemės sklypų pardavimo ar nuomos aukciono dalyvius (šių Taisyklių 2 priedas) (toliau vadinama – pažyma apie aukciono dalyvius). Aukciono komisija neturi teisės priimti neužklijuotų vokų, iki aukciono pradžios atplėšti užklijuotų vokų, supažindinti kitų asmenų su duomenimis apie įregistruotus aukciono dalyvius.

8. Neteko galios nuo 2008-01-06

Punkto naikinimas:

Nr. 1437, 2007-12-19, Žin. 2008, Nr. 2-66 (2008-01-05), i. k. 1071100NUTA00001437

9. Aukcionas vykdomas, jeigu įregistruojamas bent vienas dalyvis.

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

10. Aukcionas turi būti surengtas ne anksčiau kaip po 20 kalendorinių dienų ir ne vėliau kaip po 35 kalendorinių dienų nuo pranešimų aukciono dalyviams išsiuntimo dienos.

11. Aukciono žiūrovai į salę įleidžiami nemokamai.

12. Aukciono metu 2 egzemplioriais rašomas aukciono protokolas (šių Taisyklių 3 priedas).

13. Aukciono pradžioje aukciono komisijos pirmininkas atplėšia vokus su pateiktais dokumentais, apibūdina parduodamą ar išnuomojamą žemės sklypą ir paskelbia žemės sklypo pradinę pardavimo kainą arba pradinį metinio žemės nuomos mokesčio dydį. Paraiškose nurodyta didžiausia žemės sklypo pardavimo kaina yra žemės sklypo pradinė pardavimo kaina; paraiškose nurodytas didžiausias metinis žemės nuomos mokestis yra pradinis metinio žemės nuomos mokesčio dydis.

14. Jeigu nė vienas iš aukciono dalyvių nepareiškia noro didinti pradinės pardavimo kainos arba pradinio metinio žemės nuomos mokesčio dydžio, aukciono laimėtoju pripažįstamas dalyvis, pasiūlęs didžiausią žemės sklypo pardavimo kainą arba didžiausią metinį žemės nuomos mokestį.

15. Aukciono dalyviai dėl teisės pirkti (išsinuomoti) žemės sklypą varžosi viešai, siūlydami didesnę pardavimo kainą (didesnį metinį žemės nuomos mokestį).

16. Pasiūlyta didžiausia kaina (didžiausias metinis žemės nuomos mokestis) fiksuojama aukciono komisijos pirmininko plaktuko dūžiu. Jeigu brangiau mokėti nebesiūloma, aukciono komisijos pirmininkas skelbia paskutinę kainą (paskutinį mokestį) ir pasiūliusio dalyvio pavardę. Šiuo atveju laikoma, kad žemės sklypas parduotas (išnuomotas).

17. Aukciono laimėtojas pasirašo aukciono protokole, patvirtindamas, kad galutinė kaina arba galutinis metinis žemės nuomos mokestis, nurodyti aukciono protokole, atitinka jo pasiūlytuosius.

18. Aukciono dalyviams, nelaimėjusiems žemės sklypo pardavimo ar nuomos aukcione, pradiniai įnašai per 5 darbo dienas grąžinami į jų sąskaitas, nurodytas pažymoje apie aukciono dalyvius.

19. Per 5 darbo dienas po aukciono pabaigos aukciono komisija apskrities viršininkui pateikia tvirtinti aukciono rezultatus.

20. Apskrities viršininkui, tvirtinančiam aukciono rezultatus, aukciono komisija pateikia:

20.1. aukciono protokolą (2 egzempliorius);

20.2. kredito įstaigos (skyriaus, filialo) dokumentą, patvirtinantį, kad pradinis įnašas sumokėtas.

21. Gavęs šių Taisyklių 20 punkte nurodytus dokumentus, apskrities viršininkas per 5 darbo dienas patvirtina aukciono rezultatus.

22. Patvirtinęs aukciono rezultatus, apskrities viršininkas aukciono komisijai grąžina vieną aukciono protokolo egzempliorių ir kredito įstaigos išduotą dokumentą, patvirtinantį, kad pradinis įnašas sumokėtas.

23. Patvirtinus žemės sklypo pardavimo ar nuomos aukciono rezultatus, aukciono komisija per 15 darbo dienų parengia valstybinės žemės pirkimo-pardavimo sutarties (toliau vadinama – valstybinės žemės pirkimo-pardavimo sutartis; sutartis) arba valstybinės žemės nuomos sutarties (toliau vadinama – valstybinės žemės nuomos sutartis; sutartis) projektą. Valstybinės žemės pirkimo-pardavimo sutarties projektas parengiamas pagal formą, nustatytą Valstybinės žemės ūkio paskirties žemės sklypų pardavimo taisyklėse, patvirtintose šiuo nutarimu, o valstybinės žemės nuomos sutarties projektas – pagal formą, nustatytą Valstybinės žemės ūkio paskirties žemės sklypų nuomos taisyklėse, patvirtintose šiuo nutarimu.

24. Aukciono komisija, parengusi valstybinės žemės pirkimo- pardavimo ar nuomos sutarties projektą, tiek žemės sklypo pardavimo, tiek nuomos aukciono laimėtojui įteikia ar išsiunčia (registruotu laišku) sutarties projekto kopiją, kartu pranešdama sutarties pasirašymo vietą, dieną ir tikslų laiką (jeigu įmanoma, iš anksto tai suderinusi su aukciono laimėtoju), o žemės sklypo pardavimo aukciono laimėtojui papildomai nurodo, kad iki sutarties pasirašymo dienos jis turi sumokėti sutarties projekte numatytą sumą į nurodytą kredito įstaigos (skyriaus, filialo) sąskaitą.

25. Žemės sklypo pardavimo aukciono laimėtojo sumokėtas pradinis įnašas įskaitomas į žemės sklypo pirkimo kainą, o žemės nuomos aukciono laimėtojo sumokėtas pradinis įnašas – į einamųjų metų žemės nuomos mokestį.

26. Asmenys, perkantys žemės sklypą išsimokėtinai, iki nustatyto valstybinės žemės pirkimo-pardavimo sutarties pasirašymo termino turi sumokėti privalomos sumokėti iš karto žemės kainos dalies ir pradinio įnašo skirtumą bei aukciono organizavimo išlaidas.

27. Valstybinės žemės pirkimo-pardavimo ar nuomos sutarties projektą aukciono komisija ne vėliau kaip per 5 darbo dienas po sutarties parengimo pateikia apskrities viršininkui (arba jo paskirtam apskrities viršininko administracijos darbuotojui).

28. Žemės sklypo pirkėjas arba nuomininkas, sumokėjęs nurodytą sumą, su kredito įstaigos (skyriaus, filialo) dokumentu, patvirtinančiu, kad nurodyta suma sumokėta, atvyksta sutartu laiku į apskrities viršininko pasiūlytą vietą pasirašyti valstybinės žemės pirkimo-pardavimo arba nuomos sutarties. Tais atvejais, kai žemės sklypą nuomoja Lietuvos arba užsienio juridinis asmuo ar kita užsienio organizacija, jiems atstovaujantis asmuo turi pateikti jų įgaliojimą patvirtinantį dokumentą.

29. Valstybinės žemės pirkimo–pardavimo ar nuomos sutarties sudarymo išlaidas, įskaitant atlyginimą notarui už sutarties patvirtinimą, apmoka pirkėjas arba nuomininkas. Parduodamo ar išnuomojamo žemės sklypo ženklinimo ir dokumentų, kurių reikia valstybinės žemės ūkio paskirties žemės sklypo pirkimo–pardavimo ar nuomos sutarčiai sudaryti, parengimo išlaidas apmoka pirkėjas arba nuomininkas (jų sutikimu).

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

30. Nuosavybės teisė į žemės sklypą pirkėjui pereina nuo žemės sklypo perdavimo. Žemės sklypo perdavimas įforminamas apskrities viršininko arba jo paskirto apskrities viršininko administracijos darbuotojo ir pirkėjo pasirašytu valstybinės žemės sklypo perdavimo ir priėmimo aktu (šių Taisyklių 4 priedas). Aktas pasirašomas per 3 darbo dienas nuo valstybinės žemės pirkimo-pardavimo sutarties sudarymo dienos.

31. Jeigu žemės sklypo pardavimo ar nuomos aukcioną laimėjęs asmuo atsisako ar nustatytu laiku neatvyksta pasirašyti valstybinės žemės pirkimo-pardavimo ar nuomos sutarties arba nesumoka šalių susitarimu nustatytos šios sutarties sudarymo išlaidų dalies, laikoma, kad žemės sklypas neparduotas arba neišnuomotas. Tokiais atvejais pradinis įnašas aukciono laimėtojui negrąžinamas.

32. Ginčai dėl aukciono organizavimo ar rezultatų gali būti skundžiami teismui įstatymų nustatyta tvarka. Jeigu teismas aukciono rezultatus pripažįsta negaliojančiais, nuostoliai atlyginami įstatymų nustatyta tvarka.

______________

Priedo pakeitimai:

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

Valstybinės žemės ūkio paskirties žemės

sklypų pardavimo ir nuomos aukcionų

organizavimo taisyklių

1 priedas

(Paraiškos pavyzdys)

(žemės sklypo pirkėjo (nuomininko) vardas ir pavardė, adresas; Lietuvos arba užsienio juridinio asmens ar kitos

užsienio organizacijos teisinė forma, pavadinimas, kodas, buveinės adresas)

apskrities viršininkui

PARAIŠKA

DĖL DALYVAVIMO ŽEMĖS SKLYPO PARDAVIMO AR NUOMOS AUKCIONE

_________________Nr. __________

(data)

1.	žemės sklypo

(parduodamo ar nuomojamo)

.

(adresas, kadastro numeris, plotas)

2. Aukciono data	.

3. Aukciono dalyvis

(fizinio asmens vardas, pavardė, asmens kodas;

Lietuvos arba užsienio juridinio asmens ar kitos užsienio

.

organizacijos teisinė forma, pavadinimas, kodas)

4. Kredito įstaiga (filialas, skyrius)

(pavadinimas, kodas, adresas ir

.

sąskaitos, į kurią gali būti grąžinamas pradinis įnašas, numeris)

5. Siūloma:

5.1. žemės sklypo pirkimo kaina	Lt;

(suma skaičiais ir žodžiais)

5.2. metinio žemės nuomos mokesčio dydis	Lt.

(suma skaičiais ir žodžiais)

PRIDEDAMA (nurodomi dokumentai, pateikti užklijuotame voke kartu su paraiška):

1.	.

2.	.

3.	.

4.	.

Žemės sklypo pirkėjas (ar nuomininkas) arba jo įgaliotas asmuo

(Parašas)	(Vardas ir pavardė)

A. V.	(tik juridinio asmens)

______________

Priedo pakeitimai:

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

Valstybinės žemės ūkio paskirties žemės

sklypų pardavimo ir nuomos aukcionų

organizavimo taisyklių

2 priedas

(Pažymos pavyzdys)

(apskrities viršininko administracija)

VALSTYBINĖS ŽEMĖS ŪKIO PASKIRTIES ŽEMĖS SKLYPŲ PARDAVIMO IR NUOMOS AUKCIONO KOMISIJA

__________________ apskrities viršininkui

PAŽYMA

APIE VALSTYBINĖS ŽEMĖS ŪKIO PASKIRTIES ŽEMĖS SKLYPO PARDAVIMO AR NUOMOS AUKCIONO DALYVIUS

______________Nr. ________

(data)

_________________________

(surašymo vieta)

(žemės sklypo adresas, kadastro numeris)

Aukciono dalyvių dokumentų registravimo pradžia	, pabaiga	,

aukciono data

Eil. Nr.	Paraiškos ir dokumentų priėmimo laikas (valandos ir minutės tikslumu)	Aukciono dalyvio vardas ir pavardė (Lietuvos arba užsienio juridinio asmens ar kitos užsienio organizacijos pavadinimas)	Aukciono dalyvio pateiktų dokumentų trūkumai	Pastabos apie dokumentų atšaukimą
1	2	3	4	5

Aukciono komisijos pirmininkas	(Parašas)	(Vardas ir pavardė)

A. V.

Pastabos: 1. Lentelės 1 ir 2 skiltys pildomos registruojant paraiškas ir aukciono dokumentus, o kitos skiltys – aukciono metu.

2. Jeigu paraiška ir dokumentai gauti paštu, lentelės 2 skiltyje įrašoma voko gavimo data.

______________

Priedo pakeitimai:

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

Valstybinės žemės ūkio paskirties žemės

sklypų pardavimo ir nuomos aukcionų

organizavimo taisyklių

3 priedas

(Aukciono protokolo pavyzdys)

(apskrities viršininko administracija)

VALSTYBINĖS ŽEMĖS ŪKIO PASKIRTIES ŽEMĖS SKLYPŲ PARDAVIMO IR NUOMOS AUKCIONO KOMISIJA

AUKCIONO PROTOKOLAS

____________Nr. _____

(data)

_________________________

(surašymo vieta)

1. Aukciono vieta, data, tikslus laikas

.

2. Parduodamas ar nuomojamas žemės sklypas

.

(adresas, kadastro numeris ir plotas 0,0001 hektaro tikslumu)

Punkto pakeitimai:

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

3. Žemės sklypo pradinė pardavimo kaina	Lt.

(suma skaičiais ir žodžiais)

4. Pradinis metinio žemės nuomos mokesčio dydis	Lt.

(suma skaičiais ir žodžiais)

5. Didžiausia aukcione pasiūlyta žemės sklypo pardavimo kaina arba didžiausias aukcione pasiūlytas metinis žemės nuomos mokestis	Lt.

(suma skaičiais ir žodžiais)

6. Didžiausią žemės sklypo pardavimo kainą arba didžiausią metinį žemės nuomos mokestį pasiūlė aukciono dalyvis ar jo įgaliotas atstovas	.

(aukciono dalyvio ar jo įgalioto atstovo vardas ir pavardė,

asmens kodas, adresas)

7. Didžiausią žemės sklypo pardavimo kainą arba didžiausią metinį žemės nuomos mokestį pasiūliusio aukciono dalyvio ar jo įgalioto atstovo registracijos Nr.	.

8* Pildoma, jeigu žemės sklypas perkamas išsimokėtinai . Pirkdamas žemės sklypą išsimokėtinai, pirkėjas įsipareigoja sumokėti iš karto

Lt.

(suma skaičiais ir žodžiais)

o kitą kainos dalį sumokėti šiomis sąlygomis:	.

(nurodoma kasmet privaloma sumokėti suma, palūkanų dydis už nesumokėtą sumą)

Žemės sklypo pirkėjas (nuomininkas) arba jo įgaliotas asmuo (Parašas)	(Vardas ir pavardė)

Aukciono komisijos pirmininkas	(Parašas)	(Vardas ir pavardė)

A. V.

TVIRTINU aukciono rezultatus Apskrities viršininkas (Parašas) (Vardas ir pavardė)

(Data)	A. V.

___________________

Priedo pakeitimai:

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

Valstybinės žemės ūkio paskirties žemės

sklypų pardavimo ir nuomos aukcionų

organizavimo taisyklių

4 priedas

(Akto pavyzdys)

VALSTYBINĖS ŽEMĖS SKLYPO PERDAVIMO IR PRIĖMIMO AKTAS

________________ Nr._______

(data)

_______________________________

(sudarymo vieta)

apskrities viršininkas

(apskrities pavadinimas)	(vardas ir pavardė)

arba jo paskirtas	pagal

(vardas ir pavardė, asmens kodas)

(paskyrimo pagrindas, dokumento data, numeris)

perduoda, o	,

(fizinio asmens vardas ir pavardė, asmens kodas,

adresas; Lietuvos arba užsienio juridinio asmens ar kitos

,

užsienio organizacijos teisinė forma, pavadinimas, kodas, buveinė) atstovaujamas

pagal	,

(vardas ir pavardė, asmens kodas)

(atstovavimo pagrindas, dokumento data, numeris)

priima pagal valstybinės žemės pirkimo-pardavimo sutartį Nr.	, sudarytą

, parduotą žemės ūkio paskirties

(sudarymo data)

žemės sklypą	.

(adresas ir kadastro numeris)

Žemės sklypo ribos pažymėtos sklypo plane M 1:	.

Nuosavybės teisė į įsigytą iš valstybės žemės sklypą pirkėjui pereina nuo šio akto pasirašymo dienos.

Šis aktas surašytas 2 egzemplioriais, iš kurių vienas perduodamas	apskrities

(apskrities pavadinimas)

viršininkui, kitas – pirkėjui.

Perdavė

Apskrities viršininkas arba jo paskirtas apskrities viršininko administracijos darbuotojas (Parašas) (Vardas ir pavardė)

A. V.

Priėmė

Pirkėjas	(Parašas)	(Vardas ir pavardė)

A. V.	(tik juridinio asmens)

______________

Priedo pakeitimai:

Nr. 1697, 2003-12-24, Žin., 2003, Nr. 123-5627 (2003-12-30), i. k. 1031100NUTA00001697

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

Pakeitimai:

1.

Lietuvos Respublikos Vyriausybė, Nutarimas

Nr. 1697, 2003-12-24, Žin., 2003, Nr. 123-5627 (2003-12-30), i. k. 1031100NUTA00001697

Dėl Lietuvos Respublikos Vyriausybės 2003 m. vasario 18 d. nutarimo Nr. 236 "Dėl valstybinės žemės sklypų pardavimo ir nuomos žemės ūkio paskirčiai (veiklai)" pakeitimo

2.

Lietuvos Respublikos Vyriausybė, Nutarimas

Nr. 1538, 2004-12-02, Žin., 2004, Nr. 175-6483 (2004-12-07), i. k. 1041100NUTA00001538

Dėl Lietuvos Respublikos Vyriausybės 2003 m. vasario 18 d. nutarimo Nr. 236 "Dėl valstybinės žemės sklypų pardavimo ir nuomos žemės ūkio paskirčiai (veiklai)" pakeitimo

3.

Lietuvos Respublikos Vyriausybė, Nutarimas

Nr. 1437, 2007-12-19, Žin., 2008, Nr. 2-66 (2008-01-05), i. k. 1071100NUTA00001437

Dėl Lietuvos Respublikos Vyriausybės 2003 m. vasario 18 d. nutarimo Nr. 236 "Dėl valstybinės žemės ūkio paskirties žemės sklypų pardavimo ir nuomos" pakeitimo

4.

Lietuvos Respublikos Vyriausybė, Nutarimas

Nr. 890, 2008-09-03, Žin., 2008, Nr. 107-4095 (2008-09-18), i. k. 1081100NUTA00000890

Dėl Lietuvos Respublikos Vyriausybės 2003 m. vasario 18 d. nutarimo Nr. 236 "Dėl valstybinės žemės ūkio paskirties žemės sklypų pardavimo ir nuomos" pakeitimo

5.

Lietuvos Respublikos Vyriausybė, Nutarimas

Nr. 780, 2009-07-15, Žin., 2009, Nr. 90-3850 (2009-07-30), i. k. 1091100NUTA00000780

Dėl Lietuvos Respublikos Vyriausybės 2003 m. vasario 18 d. nutarimo Nr. 236 ,,Dėl valstybinės žemės ūkio paskirties žemės sklypų pardavimo ir nuomos" ir 2007 m. gruodžio 19 d. nutarimo Nr. 1437 ,,Dėl Lietuvos Respublikos Vyriausybės 2003 m. vasario 18 d. nutarimo Nr. 236 "Dėl valstybinės žemės ūkio paskirties žemės sklypų pardavimo ir nuomos" pakeitimo" pakeitimo

6.

Lietuvos Respublikos Vyriausybė, Nutarimas

Nr. 1280, 2009-10-07, Žin., 2009, Nr. 124-5329 (2009-10-17), i. k. 1091100NUTA00001280

Dėl Lietuvos Respublikos Vyriausybės 2003 m. vasario 18 d. nutarimo Nr. 236 "Dėl valstybinės žemės ūkio paskirties žemės sklypų pardavimo ir nuomos" pakeitimo